Θερμό επειδόσιο στην συνάντηση Dubai - ΕΧΑΕ\nΣαββάτο, 24 Οκτωβρίου 2020 07:13:41 ΠΜ\nΑρχική›Ειδήσεις›Επιχειρήσεις›Επενδύσεις›Θερμό επειδόσιο στην συνάντηση Dubai - ΕΧΑΕ\n18:03 - 15 Φεβ 2007 | ΕΠΕΝΔΥΣΕΙΣ\nΠαρ΄ ολίγο θερμό επεισόδιο να προκληθεί στις σχέσεις του Dubai investment και της ΕΧΑΕ ωστόσο επιχειρείται να πέσουν οι τόνοι όπως προκύπτει και από την ανακοίνωση του Dubai. Σημειώνεται ότι οι εκπρόσωποι της ΕΧΑΕ βρίσκονται στο Dubai συνοδεύοντας την υπουργό εξωτερικών κ Μπακογιάννη και πλήθος Ελλήνων επιχειρηματιών.\nΣύμφωνα με πληροφορίες, ο πρόεδρος της ΕΧΑΕ κ Ι. Γεωργάνας είχε κλείσει συνάντηση με εκπροσώπους του Dubai και ειδικά της Dubai Financial ώστε να συζητήσουν για θέμα που σχετίζονται με το χρηματιστήριο και γενικότερα τις συναλλαγές.\nΌμως στην συνάντηση ο πρόεδρος της ΕΧΑΕ άρχισε να παρουσιάζει τα επιχειρήματα της τράπεζας Πειραιώς όσον αφορά την συνεργασία με την Marfin.\nΗ πλευρά του Dubai αμέσως ανέφερε στον κ Γεωργάνα ο οποίος είναι και μη εκτελεστικό μέλος του ΔΣ της Πειραιώς ότι δεν επιθυμούν διαπραγματεύσεις για το θέμα αυτό.\nΟ κ Γεωργάνας επέμενε στο θέμα της Πειραιώς και οι εκπρόσωποι του Dubai διέκοψαν αμέσως τις συζητήσεις.\nΔημιουργήθηκε ένταση όταν ο κ Γεωργάνας μετά τις αντιδράσεις των εκπροσώπων του Dubai ανέφερε ότι η ΕΧΑΕ δεν θα επιτρέψει εχθρικές πράξεις στο ελληνικό χρηματιστήριο.\nΟ κ Γεωργάνας θεωρείται ιδιαίτερα έμπειρος και γνώστης των ισορροπιών στο σύστημα και σίγουρα προσεκτικός διαπραγματευτής και ως εκ τούτου θα γνώριζε να διαφυλάξει τον θεσμικό του ρόλο τον οποίο και τιμά αδιαμφισβήτητα.\nΠάντως η πλευρά του Dubai επιχειρεί να ρίξει τους τόνους και δεν είναι τυχαίο ότι η τελική της ανακοίνωση είναι ιδιαίτερα προσεκτική.\nΤι αναφέρει η ανακοίνωση του Dubai\nΗ Dubai Financial, βασικός μέτοχος της Marfin Popular Bank, συναντήθηκεμε τον κ. Ι. Γεωργάνα, Πρόεδρο της EXAE, εταιρίας holding στην οποία ανήκει το Χρηματιστήριο Αξιών Αθηνών. Ο κ. Γεωργάνας βρέθηκε στο Ντουμπάι, στο πλαίσιο της αποστολής περισσότερων από 85 κορυφαίων ελλήνων επιχειρηματιών, που συνοδεύουν την Υπουργό Εξωτερικών κ. Ντόρα Μπακογιάννη.\nΓια την πραγματοποίηση της συνάντησης μεσολάβησε κορυφαία εταιρία συμβούλων και ορκωτών λογιστών, με τη δηλωμένη πρόθεση εκ μέρους του Προέδρου της ΕΧΑΕ για την προσέγγιση των δύο μερών και τη συζήτηση, πάνω σε θέματα κοινού ενδιαφέροντος.\nΚατά τη διάρκεια της συνάντησης, ο κ. Γεωργάνας συζήτησε εκτενώς σχετικά με την τρέχουσα κατάσταση σε ότι αφορά τις προτάσεις για πιθανή συγχώνευση της Τράπεζας Πειραιώς με την Marfin Popular Bank.\nΗ Τράπεζα Πειραιώς προέβη πρόσφατα σε μια προληπτική και εχθρική πρόταση εξαγοράς προς την Marfin Popular Bank αφού έλαβε γνώση του γεγονότος ότι η Marfin Popular Bank σκόπευε να προχωρήσει σε προσφορά για την εξαγορά τόσο της Τράπεζας Κύπρου όσο και της Τράπεζας Πειραιώς.\nΟκ. Sayanta Basu, Chief Executive Officer της Dubai Financial, δήλωσε:\n«Θα θέλαμε να επαναλάβουμε ότι οι θέσεις μας ουδόλως έχουν αλλάξει και παραμένουμε στην απόφασή μας να απορρίψουμε την πρόταση της Τράπεζας Πειραιώς. Εκφράζουμε την πλήρη υποστήριξή μας προς τη Διοίκηση και τους Μετόχους της Marfin Popular Bank, με στόχο τη δημιουργία ενός από τους μεγαλύτερους τραπεζικούς οργανισμούς στην περιοχή.\nΗ Dubai Financial και η μητρική της εταιρία Dubai Group παραμένουν πιστές στη δέσμευσή τους για μια μακροπρόθεσμη επενδυτική στρατηγική στην Ελλάδα και την ευρύτερη περιοχή, αναγνωρίζοντας ότι η Marfin Popular Bank, υπό την ισχυρή ηγεσία του κ. Ανδρέα Βγενόπουλου, βρίσκεται στην καλύτερη δυνατή θέση για την υλοποίηση αυτής της στρατηγικής».


Bohemians 1905: Κερκίδα από μπύρα και χασίς! (pics) | Άρθρο | gazzetta.gr\nΤι εντύπωση θα έκανε σε έναν θεατή μια κερκίδα όπου η κατανάλωση αλκοόλ και ελαφριών ναρκωτικών όχι απλά δεν διώκεται, αλλά -σχεδόν- επιβάλλεται απ' τους οπαδούς; Το G-Weekend Journal παρουσιάζει την ομάδα των Bohemians 1905 που καλύπτει όλα τα παραπάνω!\nΣε μια οποιαδήποτε, καλοβαλμένη, περιποιημένη ή φτωχική, «ταπεινή» κερκίδα ενός ποδοσφαιρικού σταδίου, αναδεικνύονται πολλές διαφορετικές μυρωδιές, που μπορεί κανείς να εντοπίσει με την όσφρηση του: πολλές φορές είναι η ζεστή αύρα των χοτ - ντογκ και των σάντουιτς, άλλες φορές αλκοόλ, συνήθως από alcohol - free μπύρα, που είναι η μόνη που επιτρέπεται, ή συχνότερα τσιγάρα ή πούρα που καταναλώνονται μανιωδώς από αγχώδεις οπαδούς κατά τη διάρκεια του αγώνα. Στην κερκίδα όμως της τσέχικης ομάδας Bohemians 1905 υπάρχει μια μυρωδιά που υπερισχύει πάντα: αυτή του χασίς, του «χόρτου» που βρίσκεται στις τσέπες και στα στριφτά τσιγάρα -σχεδόν- οποιουδήποτε θεατή!\nΆγνωστη στους περισσότερους Ευρωπαίους ποδοσφαιρόφιλους, η ομάδα των Bohemians εδρεύει στην Πράγα, παίζει στην πρώτη Εθνική κατηγορία και προσπαθεί να επιβιώσει και να κερδίσει το δικό της «χώρο» ανάμεσα στους «γίγαντες» της πρωτεύουσας της Τσεχίας, τη Σπάρτα Πράγας και τη «μισητή» Σλάβια Πράγας. Δεν παίζει θεαματικό ποδόσφαιρο, δεν έχει καταγράψει σημαντικές επιτυχίες σε εθνικό ή διεθνές επίπεδο, παρότι έχει αγωνιστεί αρκετές φορές στην Ευρώπη (!), όμως οι οπαδοί της διασκεδάζουν κάθε στιγμή στο «Ντόλιστσεκ», το γήπεδο της! Ο τρόπος είναι απλός. Μπύρα, χασίς και πάρτι στην κερκίδα! Αυτό είναι και ό,τι απολαμβάνουν περισσότερο.\nΟι Bohemians έλκουν την καταγωγή τους από αρκετά παλιά, το 1905, όταν εμφανίστηκαν στον ποδοσφαιρικό χάρτη της χώρας ως AFK Vrsovice. Το 1927 η ποδοσφαιρική Ομοσπονδία της Αυστραλίας διάλεξε την ομάδα για να εκπροσωπήσει τη χώρα και τη Βοημία, περιοχή της Τσεχίας. Οι διοικούντες τον σύλλογο προσέθεσαν έτσι το επίθετο «Bohemians» στο όνομα της ομάδας, όπως και καθιερώθηκαν μέχρι το 1948. Έκτοτε άλλαξαν πολλά ονόματα, κυρίως κατά την περίοδο της σοβιετικής επιρροής στη διακυβέρνηση της χώρας (Sokol ČKD Stalingrad Praha, Spartak Praha Stalingrad), μέχρι να καταλήξουν στο «Bohemians Praha» το 1993, μετά την πτώση του Τείχους του Βερολίνου και την κατάρρευση των χωρών του υπαρκτού σοσιαλισμού. Κάποιες νομικές διαμάχες για την ονομασία «Bohemians» τους οδήγησε στο να προσθέσουν στο όνομα το «1905», ημερομηνία της πρώτης τους ίδρυσης, αφού το 2005 επανιδρύθηκαν με το όνομα που είναι σήμερα γνωστοί.\nΆλλα στοιχεία απ’ αυτά έχουν ενδιαφέρον, άλλα όχι, σε κάθε περίπτωση όμως, το πιο ενδιαφέρον απ’ όλα είναι η ατμόσφαιρα στην κερκίδα τους! Το γήπεδο τους, το «Ντόλιστσεκ», δεν είναι λαμπερό και καινούργιο, ούτε μπορεί να φιλοξενήσει αγώνες για το Τσάμπιονς Λιγκ. Λείπει η αίγλη ή η «χρυσόσκονη» που δίνει λάμψη σε κάθε διάσημο στάδιο της Ευρώπης. Εξ ου και το όνομα του, που στα τσέχικα σημαίνει «εξόγκωμα» ή «παραμόρφωμα» σε ιατρικούς όρους. Κατευθείαν παραπέμπει σε κάτι άσχημο, για όποιον όμως το επισκεφτεί και βιώσει την εμπειρία ενός αγώνα στις κερκίδες του, όπου κυριαρχούν οι φιγούρες ανθρώπων με μια μπύρα στο ένα χέρι, ένα τσιγαριλίκι στο άλλο και ντυμένοι με πράσινα και λευκά κασκόλ και σημαίες η επίγευση που του αφήνει είναι γλυκιά και μυστηριώδης!\n«Άρχισα να πηγαίνω τακτικά σε αγώνες των Bohemians περίπου το 2003», αναφέρει ο Ντέιβιντ Μλάντι στην αγγλική έκδοση του VICE. «Την πρώτη φορά, είδα στο ημίχρονο σχεδόν όλους όσους ήταν γύρω μου να βγάζουν χαρτάκια και να αρχίσουν να ‘στρίβουν’ τσιγάρα με χόρτο. Δεν είχα ξαναβρεθεί πουθενά που να μην μπορείς να δεις τίποτα άλλο, εκτός από ανθρώπους να καπνίζουν χασίς»!\nΣε επίδειξη διαμαρτυρίας, συνήθως ένας ανάβει το τσιγάρο του και το δίνει στους γύρω του στην κερκίδα, να… γυρίζει. Ουσιαστικά, βέβαια, δεν είναι παράνομο το να καπνίζεις χασίς, όμως η νομοθεσία στην Τσεχία περί αυτού είναι ασαφής. Συγκεκριμένα, αναφέρει πως η κατοχή μικροποσότητας για προσωπική χρήση είναι νόμιμη, δίχως όμως να τίθενται όρια στον χαρακτηρισμό «μικροποσότητα». Αυτό είναι ένα, τρόπον τινά, «παραθυράκι», που με χαρά ερμηνεύουν κατά το δοκούν οι οπαδοί των Bohemians, μετατρέποντας κάθε αγώνα σε ένα φεστιβάλ χρήσης ναρκωτικών! Έχουν μάλιστα και σχετικό σύνθημα με τίτλο «Kouříme trávu» (μτφ. «Εμείς καπνίζουμε χόρτο»), το οποίο τραγουδάνε στο ρυθμό του «ύμνου της μπύρας», «Roll out the Barrel»!\nΗ μασκότ των Bohemians βρίσκεται πίσω από το τέρμα κατά τη διάρκεια του αγώνα και είναι, παραδόξως αλλά όχι και τυχαία, ένα καγκουρό! Μπορεί το συγκεκριμένο ζώο να μη ζει στην Τσεχία ή στην Κεντρική Ευρώπη, όμως είναι συναφές με την ιστορία της ομάδας, έχοντας τις ρίζες του στην επίσκεψη του συλλόγου στην Αυστραλία το 1927! Τότε πήραν ως δώρο για το ταξίδι τους δυο καγκουρό, τα οποία διέθεσαν στον ζωολογικό κήπο της Πράγας και βάζοντας τα και στο έμβηλμα τους.\nΟι τουαλέτες του γηπέδου είναι στον… λόφο δίπλα στην κερκίδα και το γήπεδο! Εκεί μπορείς να δεις πολλούς θεατές να «ξαναφρώνουν» με μπύρα και τσιγάρο στο χέρι, την ώρα που πίσω απ’ την πλάτη τους παίζεται ποδόσφαιρο! Πως φαντάζεται κανείς της τουαλέτες του Μπερναμπέου, του «Juventus Stadium» ή του Emirates; Καμία σχέση προφανώς!\n«Εδώ στο γήπεδο είμαστε μια μεγάλη οικογένεια. Οι οπαδοί είναι εξαιρετικά πιστοί στην ομάδα. Όταν ο σύλλογος είχε σχεδόν χρεοκοπήσει πριν μερικά χρόνια, το 2005, οι οπαδοί την έσωσαν με δικά τους χρήματα», εξηγεί στο VICE ο ισόβιος υποστηρικτής των Bohemians, Ντόμινικ Γιαρκόφσκι. «Στην κεντρικη κερκίδα μπορεί κανείς να συναντήσει μικρά παιδιά, γυναίκες και ηλικιωμένους. Δεν είναι όπως στη Σπάρτη ή στη Μπάνικ. Εκεί, στην τελευταία, υπάρχουν μόνο ψηλοί γυμνασμένοι φασίστες με ξυρισμένα κεφάλια»!\nΣύμφωνα με τον Γιαρκόφσκι, πλέον οι οπαδοί κατέχουν περίπου το 20% του συλλόγου και είναι αυτοί οι «υπεύθυνοι» για την αναγέννηση της ομάδας. Όσο για το ποιός είναι ο λόγος για έναν οπαδό να «επενδύσει» σε μια ομάδα που έχει ένα γήπεδο χωρίς τουαλέτες, με έναν λόφο - «ουρητήριο» δίπλα στο γήπεδο, η απάντηση τους είναι η εξής: «Ατμόσφαιρα! Αυτή η αίσθηση του να ζεις έτσι το ποδόσφαιρο»! Επίσης, το ότι οι περισσότεροι δηλώνουν φανατικοί αντιφασίστες.\nΟ Ντέιβιντ Μλάντι εξηγεί πως «παραδοσιακά οι ισχυρές ομάδες, Σπάρτα Πράγας και Μπάνικ Οστράβα κυρίως αλλά και η Σλάβια, συγκέντρωναν τους περισσότερους οπαδούς και κουμάντο με τον καιρό έκαναν ακροδεξιοί και νεοναζί. Όποιος δεν ήθελε να ταυτίζεται μ’ αυτούς, έπρεπε να υποστηρίξει μια άλλη ομάδα. Γι’ αυτό είναι τόσο έντονο το αριστερίστικο, αντιναζιστικό και αντιφασιστικό στοιχείο στην κερκίδα της Bohemians. Από κει προέρχεται και η ελευθεριακή ατμόσφαιρα στο γήπεδο μας, τα ska punk και reggae τραγούδια που ακούγονται στα παιχνίδια και η ιδέα πως κανείς δεν είναι δυνατόν να ανέχεται το ρατσισμό στο ποδόσφαιρο.\nΣημασία έχει να αντιδρά κανείς όταν ακούει τους οπαδούς της Μπάνικ Οστράβα, που είναι γνωστοί για τον ακροδεξιό εξτρεμισμό τους, να φωνάζουν πως «Γαμ…νται οι μουσουλμάνοι, είναι όλοι παιδόφιλοι και κάνουν σεξ με κατσίκες», υψώνοντας το μεσαίο του δάχτυλο, όπως κάνει η κερκίδα των ultras των Bohemians.\nΤέλος, να έχει όρεξη για μπύρες μετά το παιχνίδι, αφού ανεξάρτητα από το αποτέλεσμα, το τέλος του αγώνα θα διαδεχθεί η έξοδος σε παμπ και μπαρ, όπου όλοι μαζί θα συνεχίσουν να πίνουν μπύρες και να καπνίζουν χασίς!\nΛίγα πράγματα για την ομάδα:\n- Πρόεδρος της ομάδας είναι ο Αντόνιν Πανένκα, ο πασίγνωστος για το διάσημο στυλ εκτέλεσης πέναλτι Τσέχος ποδοσφαιριστής, που φόρεσε τη φανέλα της 230 φορές απ’ το 1967 έως το 1981!\n- Μετρά 9 συμμετοχές στο Κύπελλο UEFA, ενώ τη σεζόν 1982/1983 έφτασαν ως τα ημιτελικά, όπου αποκλείστηκαν απ’ την Άντερλεχτ!\n- Έχει κατακτήσει μια φορά το πρωτάθλημα Τσεχοσλοβακίας (’82 / ’83).\n- Στο παλμαρέ της έχει ακόμα την κατάκτηση του Κυπέλλου Τσεχοσλοβακίας (’81 / ’82) και του πρωταθλήματος της Β’ Εθνικής (’98 / ’99, ’08 / ’09).\nΠηγή φωτογραφιών: www.vice.uk.com


Προστέθηκε απόΕ.Φ., Σάββατο, 29 Ιανουάριος 2011\tΜέση βαθμολογία / 5 4 χρήστες ψήφισαν\nΈνα γλυκό που το συνηθίζουμε στη Μακεδονία σε όλες τις γιορτές, ιδιαίτερα στις Αποκριές.\n1 κιλό φύλλο Βηρυτού.\n1κιλό καθαρισμένα και κοπανισμένα καρύδια.\n7 φρυγανιές κοπανισμένες.\n1 κουταλιά σούπας κανέλα σκόνη.\n1&1/2 Βιτάμ πακέτο λιωμένο .\n1 &1/2 κιλό ζάχαρη.\n½ βάζο γλυκόζη.\n5 νεροπότηρα νερό.\nΑλείφουμε ένα μεγάλο ταψί με βούτυρο ελαφρά. Ανακατεύουμε το καρύδι με την ζάχαρη την φρυγανιά και την κανέλα. Ανοίγουμε τα φύλλα επάνω στο τραπέζι και τα σκεπάζουμε με πετσέτα.\nΑλείφουμε ένα φύλλο ελαφρά με λιωμένο βούτυρο, και πασπαλίζουμε με καρύδι. Βάζουμε ένα άλλο φύλλο από πάνω και κάνουμε το ίδιο. Βάζουμε και τρίτο φύλλο με την ίδια διαδικασία. Τα τυλίγουμε ρολό και το βάζουμε στο ταψί.\nΣυνεχίζουμε 3-3 φύλλα και τα κάνουμε ρολά που τα τοποθετούμε στη σειρά. Μόλις γεμίσει το ταψί τα αλείφουμε με το υπόλοιπο βούτυρο τα χαράζουμε μικρά κομμάτια (5 εκ) και ψήνουμε το σαραγλί σε προθερμασμένο φούρνο στους 180 βαθμούς μέχρι να ξανθίνει το χρώμα του.\nΣυγχρόνως βράζουμε τα υλικά του σιροπιού 5 λεπτά και προσθέτουμε και την βανίλια. Έχοντας καυτό το σιρόπι ρίχνουμε 2-3 μεγάλες κουτάλες σε όλο το ταψί. Σκεπάζουμε το ταψί με πετσέτα.\nΜόλις γίνει χλιαρό το γλυκό και το σιρόπι ρίχνουμε άλλες 2-3 κουτάλες και το ξανά σκεπάζουμε .Τέλος όταν κρυώσει εντελώς γλυκό και σιρόπι βάζουμε και το υπόλοιπο σιρόπι και αφήνουμε να το απορροφήσει.\nΣε όλη την διαδικασία σκεπάζουμε συνέχεια τα φύλλα για να μην ξεραθούν.\nΓια να μοιράσω το καρύδι, το χωρίζω σε πιάτα τόσα όσα οι τριάδες των φύλλων. Αυτό το κάνω και σε άλλες γεμίσεις, μοιράζω την γέμιση ανάλογα με τα φύλλα.\nΣχόλιο από Hlianna , Τετάρτη, 02 Φεβρουάριος 2011\nYπέροχο γλυκό και όπως πάντα καλοφτιαγμένο Ειρήνη!\nΣχόλιο από Margo , Τετάρτη, 02 Φεβρουάριος 2011\nθαυμάσιο Ειρήνη! Αγαπημένο γλυκό και να προσθέσω ως πινελιά ότι αν χρησιμοποιήσουμε φρέσκο βούτυρο δίνει επίσης εξαιρετικό γευστικό και μυρωδάτο αποτέλεσμα!!\nΣχόλιο από Ε.Φ. , Τετάρτη, 02 Φεβρουάριος 2011\nMargo,το αποτέλεσμα είναι εξαιρετικό με το βιτάμ μπορείς να βάλεις φρέσκο βούτυρο ,αλλά και έτσι είναι τέλειο,δεν έχω δοκιμάσει καλλίτερο σαραγλί!\nΚαι εγώ που είμαι εναντίον του βουτύρου, στα γλυκά ταψιού χρησιμοποιώ βούτυρο καθαρό. Τα κάνει τραγανά και μυρωδάτα.\nΣχόλιο από Bianka , Τετάρτη, 02 Φεβρουάριος 2011\nYπέροχο γλυκό Ειρήνη!!!!!!\nΣχόλιο από soulli , Τετάρτη, 02 Φεβρουάριος 2011\nAγαπημένο και διαχρονικό γλυκάκι!Μπράβο Ειρήνη!!Και μιας και είναι τόσο εύκολο θα το δοκιμάσω σύντομα!!!\nΣχόλιο από annakats , Τετάρτη, 02 Φεβρουάριος 2011\nΕιρήνη, μας παρουσίασες ένα υπέροχο γλυκό\nτόσο αναλυτικά που θα τολμήσω να το κάνω και εγώ που φοβάμαι τα σιροπιαστά.Μπράβο χρυσοχέρα.\nΚάνε Άννα ακριβώς τις οδηγίες μου και θα έχεις ένα πετυχημένο σαραγλί που θα σε βγάζει ασπροπρόσωπη σε κάθε κέρασμα ,και θα το ευχαριστηθούν και οι δικοί σου!


Και μη χειρότερα...: Αν τα γνωρίζατε όλα αυτά για τη Eurovision, σας βγάζουμε το καπέλο!\n10 απίθανα πράγματα που έχουν συμβεί στη Eurovision\n1. Η Νορβηγία είναι η χώρα που έχει το ρεκόρ για τους περισσότερους 'μηδέν' πόντους και είναι η χώρα που έχει έρθει τελευταία τις περισσότερες φορές (11).\n2. Το 1978 στην τηλεόραση της Ιορδανίας, τη στιγμή που διαγωνιζόταν το Ισραήλ κάλυψαν την οθόνη με λουλούδια και όταν τελικά το Ισραήλ κέρδισε, υποκρίθηκαν πως κέρδισε το Βέλγιο!\n3. Δύο πράγματα απαγορεύονται στη Eurovision: η ορχηστρική μουσική (λογικό, αφού είναι διαγωνισμός τραγουδιού) και τα... ζώα επί σκηνής.\n4. Την πρώτη χρονιά που πραγματοποιήθηκε ο διαγωνισμός στον τελικό συμμετείχαν μόνο 7 χώρες. Το ρεκόρ περισσότερων συμμετοχών κατακτήθηκε το 2010, όπου στο διαγωνισμό έλαβαν μέρος 43 (!) χώρες.\n5. Μεταξύ των χωρών που έχουν αποφύγει να φιλοξενήσουν το διαγωνισμό, παρόλο που ήταν νικήτριες την προηγούμενη χρονιά, με αιτιολογία δυσχερή οικονομική κατάσταση, είναι και η Ολλανδία, η Γαλλία, το Λουξεμβούργο και το Μονακό! Και τις 4 φορές, ο διαγωνισμός πραγματοποιήθηκε τελικά στην Αγγλία.\n6. Η πρώτη φορά που η Ελλάδα διαγωνίστηκε στη Eurovision με τραγούδι σε αγγλικό στίχο ήταν το 2001 με τους Antique και το 'Die For You'.\n7. Οι πιο "χαζοχαρούμενοι" τίτλοι τραγουδιών που έχουν διαγωνιστεί ανήκουν στα 'Diggy-Loo Diggi-Ley' (Σουηδία), 'Ding-A-Dong' (Ολλανδία), 'La-La-La' (Ισπανία) και 'Boom-Bang-A-Bang' (Αγγλία).\n8. Ο πιο σύντομος τίτλος τραγουδιού είναι το 'Si' (Ισπανία, 1974) και ο μεγαλύτερος το 'Man Gewöhnt Sich So Schnell An Das Schöne' (Δ. Γερμανία, 1974).\n9. Ο Ολλανδός Dolf van der Linde έχει εκπροσωπήσει το Βέλγιο, τη Γερμανία, την Ιρλανδία, το Λουξεμβούργο, την Ολλανδία, τη Σουηδία και την Ελβετία. Αυτός που όμως έχει συμμετάσχει στο διαγωνισμό τις περισσότερες φορές (22) είναι ο Γερμανός συνθέτης Ralph Siegel.\n10. Η πιο μικρή σε ηλικία διαγωνιζόμενη στην ιστορία του θεσμού ήταν η 13χρονη Sandra Kim (Βέλγιο) η οποία και κέρδισε, το 1986. Ο μεγαλύτερος ήταν ο 95χρονος Ελβετός Emil Ramsauer (2013).\nΠόσα από τα παραπάνω γνώριζες ήδη;


Επίσκεψη αγάπης στο Κέντρο Απεξάρτησης Καρτερών | Χριστιανική Φοιτητική Δράση\nΕπίσκεψη αγάπης στο Κέντρο Απεξάρτησης Καρτερών\n[Θεσσαλονίκη] Ανακοινώσεις✎ [αρχείο-θεσ], επισκέψεις αγάπης\t1.051\t21.03.11\n1 απάντηση☞ https://www.xfd.gr/?p=16341 Εκτύπωση\nΤην Τρίτη 29 Μαρτίου ο Τομέας Αγάπης των φοιτητών της Χ.Φ.Δ. Θεσσαλονίκης θα πραγματοποιήσει επίσκεψη αγάπης στους αδελφούς μας, που προσπαθούν να ξεφύγουν από τον εφιάλτη των ναρκωτικών στο Κέντρο Απεξάρτησης στις Καρτερές.\nΑναχώρηση στις 15:45 από το εντευκτήριό μας (Αλεξάνδρου Σβώλου 42)\nΣημείωση: Η είσοδος στο Κέντρο επιτρέπεται σε περιορισμένο αριθμό προσώπων. Για το λόγο αυτό θα τηρηθεί αυστηρή σειρά προτεραιότητας. Δηλώσεις θα γίνονται δεκτές μόνο με την αυτοπρόσωπη παρουσία σας στο εντευκτήριό μας.\n« Διάλεξη με θέμα: “Οι αισθήσεις μας, μια ισόβια ευλογία”\nΜεγάλο Απόδειπνο »\nΕντυπώσεις από την εκδρομή μας στην ΚορυτσάΥποδοχή πρωτοετών και νέων μελώνΚάλαντα στο “Γ. Γεννηματάς” και “Άγιος Δημήτριος”Θεατρική παράσταση Εθνικής Εορτής 25ης Μαρτίου: “Καπετάνισσες στο Αιγαίο”Ο πρώτος εορταστικός κύκλος της νέας χρονιάς\t1 απάντηση\n• μέλος ΧΦΔ Θεσ/νίκης •\t29.03.2011 στις 22:17\nΑπό τις πιο ωφέλιμες ευκαιρίες του μήνα. Η συναναστροφή με τους αδελφούς ήταν θαυμάσια. Συναντήσαμε ανθρώπους που είχαν μια μέρα εκεί κι άλλους που είχαν 8,5 μήνες. Ήταν εντυπωσιακό να βλέπεις στους δεύτερους πόσο είχαν δουλέψει στον εαυτό τους, για να αρνηθούν το πάθος τους. Διακρίναμε μια πικρία για το κράτος που τους έχει εγκαταλείψει, που δε θέλει να πολεμήσει την κατάρα των ναρκωτικών, αλλά και μια ασίγαστη όρεξη για ζωή. Μια αβεβαιότητα για το αύριο στην οικονομικά μετέωρη Ελλάδα, αλλά και τη βαθιά αυτοκυριαρχία που είχαν αποκτήσει.\nΜακάρι κι εμείς να είμαστε το ίδιο αποφασισμένοι για τη λευτεριά από τα δικά μας πάθη.


CHECK IN CYPRUS NEWSLETTER\nΘα αφήσουμε 4 γράμματα να μας χωρίσουν;\nΤο GDPR και οι αλλαγές στην προστασία των προσωπικών δεδομένων μπήκαν στη ζωή μας από τις 25 Μαΐου 2018!\nΘα θέλαμε τη συγκατάθεσή σας ώστε να συνεχίσουμε να επικοινωνούμε μαζί σας, για να έχετε στο mailbox σας άμεσα όλα τα νέα μας, την ειδησεογραφία που σας δεν πρέπει να χάσετε, αλλά και όλες τις ενημερώσεις για τους διαγωνισμούς μας. Εκτός από το email σας θα θέλαμε να μας πείτε το ονοματεπώνυμό σας προαιρετικά.\nΜπορείτε εδώ να διαβάσετε τη γενική μας Δήλωση Απορρήτου και Προστασίας Δεδομένων Προσωπικού Χαρακτήρα για το πως διαχειριζόμαστε τα προσωπικά δεδομένα και εδώ να δείτε τους όρους χρήσης του checkincyprus.com.\nΚάντε τώρα subscribe,\nαφού διαβάσετε προσεκτικά τις πληροφορίες που ακολουθούν,\nκαι κρατήστε τη σχέση μας ζωντανή.\nO Εκδοτικός Οίκος ΔΙΑΣ Δημόσια Λτδ, και η ομάδα του Check In Cyprus δεσμεύoνται ότι θα προστατεύουν το απόρρητο των προσωπικών δεδομένων που γνωστοποιείτε. Γι' αυτό, τηρώντας τη νέα Ευρωπαϊκή νομοθεσία για την Προστασία των Προσωπικών Δεδομένων (GDPR), θα θέλαμε να ζητήσουμε τη συγκατάθεσή σας για να λαμβάνετε ενημερώσεις από εμάς με ειδησεογραφικά newsletters, εμπορικά νέα και διαγωνισμούς. Επιλέξτε από κάτω για ποιες κατηγορίες θέλετε να λαμβάνετε ενημερώσεις:\nΕνημερωτικά Newsletters | Αρθρογραφία\nΠροωθητικά Μηνύματα | Διαγωνισμοί\nΕάν στο μεταξύ αλλάξετε γνώμη και δεν επιθυμείτε περαιτέρω επικοινωνία μαζί μας, μπορείτε να αναιρέσετε τη συναίνεσή σας πατώντας στο τέλος κάθε mail που λαμβάνετε από εμάς, unsubscribe ή να επικοινωνήσετε απευθείας μαζί μας στο newsletter@checkincyprus.com. Σας διαβεβαιώνουμε ότι τα προσωπικά στοιχεία θα τα χειριστούμε με απόλυτο σεβασμό, σύμφωνα με τις επιταγές του GDPR. Τα στοιχεία που καταχωρούμε είναι Ονοματεπώνυμο και Διεύθυνση Ηλεκτρονικού Ταχυδρομείου. Οι επιλογές σας θα ενεργοποιηθούν από τις 25 Μαΐου 2018.


Γεννηματά κατά ΣΥΡΙΖΑ - ΑΝΕΛ - Newpost.gr\nΓεννηματά: Και η συγκυβέρνηση ΣΥΡΙΖΑ – ΑΝΕΛ ήταν παρά φύσιν\nΣε κυβέρνηση συνεργασίας μετά τις εκλογές κάλεσε η πρόεδρος του ΠΑΣΟΚ Φώφη Γεννηματά που εξαπέλυσε επίθεση τόσο στον ΣΥΡΙΖΑ, όσο και στη Νέα Δημοκρατία.\nΔημοσίευση 16 Σεπτεμβρίου 2015, 22:07 / Ανανεώθηκε 16 Σεπτεμβρίου 2015, 22:31\nΌπως είπε, «χρειάζεται προγραμματική συμφωνία με χρονοδιαγράμματα και στόχους με ορίζοντα έως το 2019», ενώ επεσήμανε πως «κακώς το ΠΑΣΟΚ ήταν ουρά της Νέας Δημοκρατίας και δεν θα γίνει ουρά του ΣΥΡΙΖΑ».\nΕπιχειρηματολογώντας για την αναγκαιότητα να υπάρξει ευρύτερη συνεργασία, σημείωσε πως η νέα κυβέρνηση «θα πρέπει να έχει ευρύτατη λαϊκή υποστήριξη, να εξασφαλιστεί η κοινωνική ειρήνη και να αντιληφθούν οι Έλληνες πως θα πρέπει να γίνουν οι αλλαγές που προβλέπει η συμφωνία».\nΈστρεψε τα πυρά της στα πεπραγμένα της απερχόμενης κυβέρνησης, τονίζοντας πως το «το 2014 ήμασταν μία ανάσα από την έξοδο από το μνημόνιο. Βλέπαμε την προληπτική πιστωτική γραμμή, οι προσλήψεις ήταν περισσότερες από τις απολύσεις. Και εξαιτίας της επτάμηνης διακυβέρνησης ΣΥΡΙΖΑ/ΑΝΕΛ, ξανάεχουμε ένα μνημόνιο, εξαιρετικά σκληρό, το οποίο θα πρέπει να εξειδικευτεί ξανά».\n«Εμείς λέμε στον λαό, πρέπει να σχηματιστεί μία κυβέρνηση όλων των φιλοευρωπαϊκών δυνάμεων, ώστε εξειδικεύσει και να εφαρμόσει τη συμφωνία» είπε και συνέχισε:\nΟ ΣΥΡΙΖΑ υπέγραψε το επαχθέστερο μνημόνιο; Είναι κανείς που πιστεύει πως ο ΣΥΡΙΖΑ δεν πρέπει να είναι στην επόμενη κυβέρνηση που θα το εφαρμόσει; Ο κ. Τσίπρας δεν πρέπει να μείνει άνετος και ωραίος στην αντιπολίτευση και να ρίχνει τα πυρά του.\nΌπως χαρακτηριστικά σημείωσε «πέρασε η εποχή που ο ΣΥΡΙΖΑ και η ΝΔ πετροβολούσαν από τη Θεσσαλονίκη και τα Ζάππεια».\n«Επιτέλους θα πρέπει να πούμε αλήθειες, να συνεργαστούμε να βάλουμε νερό στο κρασί μας και θα χρειαστεί να το κάνουμε σε μία προγραμματική βάση» επεσήμανε και εξαπέλυσε επίθεση εκ νέου στον Αλέξη Τσίπρα:\nΔεν ήταν παρά φύσιν η συνεργασία του ΣΥΡΙΖΑ με τους ΑΝΕΛ, πόσο μάλλον όταν ο κ. Καμμένος έβαλε τη σφραγίδα του τόσο έντονα;\n«Το ΠΑΣΟΚ δεν πρόκειται να γίνει ξανά δεκανίκι του ΣΥΡΙΖΑ, ούτε της ΝΔ» επανέλαβε και τόνισε πως η όποια συνεργασία θα γίνει επί τη βάση προγραμματικής συμφωνίας:\nΚαι δεν μπορείς να έρχεσαι και να λες ότι θα συνεργαστούμε με τους δικούς σου όρους, πόσο μάλλον όταν με την πολιτική σου έχεις καταστρέψει τη χώρα. Όσο ποιο αδύναμοι είναι η ΝΔ και ο ΣΥΡΙΖΑ τόσο ποιο εύκολα θα συνεργαστούν. Ελπίζω να μην πιστεύει ο κ. Τσίπρας ότι η Χρυσή Αυγή θα είναι τρίτη δύναμη. Διεκδικούμε την τρίτη δύναμη και πιστεύουμε ότι εμείς μπορούμε να γίνουμε καταλύτης για συνεργασία και σταθερότητα. Γιατί έχουμε από τη μία τη ΝΔ που έχει εμμονή με τον ιδιωτικό τομέα, και από την άλλη που τον ΣΥΡΙΖΑ που έχει εμμονή με τον κρατισμό και έχει έρθει σε ρήξη με τις παραγωγικές δυνάμεις. Εμείς, το ΠΑΣΟΚ κάνουμε μία σύνθεση μεταξύ του ιδιωτικού και του κρατικού.\nΚάλεσε εξάλλου σε αλλαγή του εκλογικού νόμου για να σταματήσει, όπως είπε «ο δεύτερος να δραπετεύει από τις ευθύνες του».\nΕΚΛΟΓΕΣ ΦΩΦΗ ΓΕΝΝΗΜΑΤΑ ΠΑΣΟΚ ΣΥΡΙΖΑ ΝΕΑ ΔΗΜΟΚΡΑΤΙΑ ΕΚΛΟΓΕΣ 2015


Υπάρχει λόγος που πρέπει να πας στη Βουδαπέστη - Pillowfights.gr\nΥπάρχει λόγος που πρέπει να πας στη Βουδαπέστη\nBedroom Sac Voyage Υπάρχει λόγος που πρέπει να πας στη Βουδαπέστη\nΚατερίνα Κεχαγιά 27/12/2018\nΠροσγειώθηκα στο Ferenc Liszt διεθνές αεροδρόμιο της Βουδαπέστης μια νύχτα του Δεκέμβρη με πολύ πυκνή ομίχλη. Άπαξ και δεν είσαι συνηθισμένος σε θερμοκρασίες υπό του μηδενός σού φαντάζει το ψύχος που πρόκειται να συναντήσεις πολικά ανυπόφορο. Και κάπως έτσι ντυμένη σαν κρεμμύδι κατέβηκα απ’ το αεροσκάφος και ξεκίνησα να προχωρώ προς τους ιμάντες παραλαβής αποσκευών με βήμα ταχύ και βλέμμα ανυπόμονο. Πολύ σύντομα διαπίστωσα ότι το κρύο ήταν γλυκό, σχεδόν αναζωογονητικό. Κι αυτές οι λεπτές νιφάδες χιονιού που χάϊδευαν το πρόσωπό μου το πιο ποιητικό καλωσόρισμα σε μια πόλη που θα θυμάμαι για καιρό. Λίγες μέρες πριν ένας φίλος στην Αθήνα, γνωστός ταξιδευτής και λάτρης της Βουδαπέστης μου έλεγε για έναν παραδοσιακό μύθο σύμφωνα με τον οποίο, οι δυο πόλεις η Βούδα κι η Πέστη είχαν χωρίσει για χάρη του Δούναβη. Ερωτευμένες κι οι δυο μαζί του, διεκδικούσαν με κάθε τρόπο την προσοχή του, μέχρι που τα συμφώνησαν ωραιότατα και πολιτισμένα να τον μοιράζονται. Δεν αναρωτήθηκα ιδιαιτέρως για την αξιοπιστία της ιστορίας και δεν το ‘χω εξακριβώσει αρκούντως μέχρι την ώρα που γράφονται αυτές οι γραμμές. Έμεινε όμως να στριφογυρίζει στο μυαλό μου σαν μια ενδιαφέρουσα προσέγγιση όσο έριχνα τις πρώτες διερευνητικές ματιές μου έξω απ’ το κτίριο των αφίξεων.\nΟ οδηγός που με μετέφερε στο ξενοδοχείο δεν άφηνε και πολλές προσδοκίες για ξύπνημα σε λευκό τοπίο. «Δε θα προλάβει να το στρώσει, δεν είναι σοβαρές νιφάδες αυτές» και παίρνοντας τα λόγια του ντόπιου σαν δεδομένα ξέχασα για λίγο τις βλέψεις μου για περπατήματα στο χιονισμένο Δούναβη. Αν κι ήταν καθημερινή κι η ώρα ήδη περασμένη ρωτώντας δεξιά κι αριστερά άλλους ντόπιους -ο μόνος σίγουρος τρόπος για ν’ ανακαλύψεις έναν τόπο πέρα απ’ τις μαρκίζες των ταξιδιωτικών οδηγών- έμαθα ότι η Βουδαπέστη έχει μια άγρυπνη νυχτερινή ζωή που σε περιμένει για να κεράσει ζεστό κρασί με μπόλικη κανέλλα και γεύση εσπερειδοειδών. Και χωρίς να το πολυπολογίσω στις 2 το ξημέρωμα, μ’ έβγαλαν εντελώς τυχαία τα βήματά μου στο Friendoff Bar λίγα μόλις μέτρα πέρα απ’ την πασίγνωστη Βlaha Lujza Tér, να ‘χω πιάσει ψιλή κουβέντα με ολίγον τι από Αγγλικά, Γερμανικά και κυρίως παντομίμα με τον Gabor ο οποίος και μου συζήταγε για τα δεκάδες είδη πάπρικα που θ’ ανακαλύψω στην Κεντρική Αγορά της πόλης κι επέμενε να με ρωτάει αν έχω φέρει μαγιό μαζί μου, ερώτηση η οποία μου φαίνοταν κάτιτις άτοπη μες στο καταχείμωνο.\nΛίγες ώρες αργότερα αγουροξυπνημένη συνειδητοποιώ με σχεδόν παιδικό ενθουσιασμό ότι οι εκτιμήσεις του οδηγού έπεσαν εντελώς έξω. Μια Βουδαπέστη ολόλευκη και γεμάτη από κόσμο όλων των ηλικιών κι όλων των εθνικοτήτων καλωσορίζει από νωρίς τα Χριστούγεννα. Στους δρόμους γύρω απ’ το αστικό κέντρο της Πέστης οι άνθρωποι απολαμβάνουν στα όρθια τα πασίγνωστα Kurtoskalacs, μια ζύμη κέικ τυλιγμένη σαν σε σπιράλ που μπορεί να βγει σε όποια γλυκιά παραλλαγή φαντάζεσαι: βανίλια, σοκολάτα, κανέλλα, πορτοκάλι, αμύγδαλο και πολλές ακόμη. Και βεβαίως μιας και το σχήμα της θυμίζει κορνέ, μπορείς να τη γεμίσεις και με όποιο σιρόπι ή κρέμα θες. Γενικώς τα Kurtoskalacs τ’ αγαπούν πολύ στη Βουδαπέστη αν κρίνω απ’ το ότι όπου σταθείς κι όπου βρεθείς κι όποια ώρα της ημέρας κι αν είναι, θα βρεις μια καντίνα να τα ξεροψήνει και να ευωδιάζει όλη η γύρω περιοχή.\nΚυρίαρχο στα must-see της λίστας μου ήταν η Γέφυρα των Αλυσίδων η πρώτη που ένωσε τις μέχρι άλλοτε ξεχωριστές πόλεις, Βούδα και Πέστη, τις πρώην αντίζηλες. Χτισμένη απ’ το 1839 έως το 1849 αποτέλεσε έργο του Istvan Szechenyi τον οποίο κι αποκαλούν ως σήμερα «Greatest Hungarian». Η ιστορία αναφέρει πως καταλυτικό ρόλο στην απόφασή του για τη δημιουργία της γέφυρας, έπαιξαν δυο πρόσωπα. Ο κληρικός Stanislaus Albach που τον ενέπνευσε με την αντίληψη ότι κάθε άνθρωπος έρχεται σ’ αυτό τον κόσμο με σκοπό να εκπληρώσει ένα σημαντικό σκοπό κι η μέλλουσα σύζυγός του Crescentia von Seilern την οποία κι ήθελε οπωσδήποτε να εντυπωσιάσει με τα έργα του. Μαθαίνοντας αυτή την εξακριβωμένη πληροφορία έχασα κάθε περιέργεια για τον αρχικό μύθο. Φανταστικός ή όχι ο έρωτας στη Βουδαπέστη βρίσκεται παντού.\nΠαιρνώντας στην απέναντι πλευρά της πολύβουης Πέστης, σε υποδέχεται η αριστοκρατική Βούδα, χτισμένη αμφιθεατρικά στις όχθες του Δούναβη κι είναι στη διακριτική σου ευχέρεια αν θ’ ανοίξεις ένα παράθυρο στο παρελθόν της ή αν θα την ξεπετάξεις σαν τουρίστας. Μπορείς να φτάσεις εκεί διασχίζοντας οδικώς μία απ’ τις πέντε γέφυρες, μπορείς να πας με τραμ ή με κάποιο απ’ τα δεκάδες ποταμόπλοια, μπορείς και να περπατήσεις – κι αυτό και σου προτείνω να κάνεις. Διότι εκεί, στο κέντρο ακριβώς μιας οποιασδήποτε γέφυρας, με το πασίγνωστο ποτάμι να περνάει κάτω απ’ τα πόδια σου, τον αέρα να σε χτυπάει ορμητικά κι έναν πλανόδιο μουσικό να παίζει βιολί ή ακορντεόν θα συνειδητοποίησεις με τον πιο συγκινητικό τρόπο τη θέση σου στο σύμπαν – και τούτη η συνειδητοποίηση αν κι ίσως αποτελέσει ένα χτύπημα στον εγωισμό σου, ταυτοχρόνως θα σε γεμίσει με ικανοποίηση που αξιώθηκες μια τέτοια σκηνή να τη ζήσεις και να μπορείς να την επαναφέρεις στο νου σου.\nΗ Βούδα είναι adagio σε αντίθεση με την Πέστη που είναι allegro. Στη Βούδα όλα κι όλοι κινούνται νωχελικά σαν να απολαμβάνουν κάθε δευτερόλεπτο. Η πόλη είναι πεντακάθαρη, οι κάτοικοι ευγενείς αν και κάπως συγκρατημένοι, το κάστρο στέκει επιβλητικό και δέχεται καθημερινά χιλιάδες επισκεπτών που φτάνουν στην κορφή του λόφου είτε με τα πόδια, είτε με το διάσημο τελεφερίκ «buda hill funicular» που αν και κάνει τη διαδρομή σε μόλις 1 λεπτό σ’ αποζημιώνει με την μπαρόκ αισθητική του και τη θέα που προσφέρει. Τα λιλιπούτεια καφέ, τα πάρκα και τα τεράστια πεζοδρόμια ακριβώς δίπλα απ’ τις γραμμές του τραμ δημιουργούν το ιδανικό σκηνικό για ατέλειωτες βόλτες, ενδιαφέρουσες συζητήσεις, ειλικρινείς ενδοσκοπήσεις. Είναι μια πόλη μαγική κι ας κερδίζει σε δημοφιλία η Πέστη – εκεί που όλα συμβαίνουν αναπάντεχα· γι’ αυτό και δεν ξέρω αν έχει οποιαδήποτε χρησιμότητα να αγχωθείς για να βγάλεις συγκεκριμένο πρόγραμμα.\nΤο μετρό της πόλης, το δεύτερο παλαιότερο της Ευρώπης μετά του Λονδίνου, μπορεί να σε πάει ταχύτατα οπουδήποτε. Μπορεί να γίνει ο καλύτερός σου φίλος στο παιχνίδι ανακάλυψης της Πέστης – είναι στ’ αλήθεια εντυπωσιακό πως κατά τις ώρες αιχμής η διέλευση των συρμών γίνεται ανά 2-3 λεπτά σε μια πόλη 1,7 εκατομμυρίων κατοίκων – και κάπως έτσι να μη σου αφήσει πολλά περιθώρια για να σκέφτεσαι ότι υπήρχαν πολλά σημεία ενδιαφέροντος που δεν πρόλαβες να δεις. Μπες και κατέβα σε μια τυχαία στάση και φόρα τ’ αθλητικά σου γιατί προβλέπονται χιλιόμετρα. Κι όταν έρθει η ώρα που θες να ξαποστάσεις, πριν απολαύσεις μια αυθεντική goulash, κάνε στάση για καφέ και κυρίως για χάζι στο πασίγνωστο New York Cafe που θεωρείται ένα απ’ τα ομορφότερα στον κόσμο και καθόλου αδίκως. Οι τοιχογραφίες, η πολυτέλεια, η αναγεννησιακή διακόσμηση, η μουσική και οι γεύσεις το επιβεβαιώνουν. Επειδή όμως είναι εξαιρετικά πιθανό πηγαίνοντας εκεί να συναντήσεις μια μεγάλη ουρά από ταξιδιώτες, προτίμησε να το επισκεφτείς νωρίς το πρωί ή αργά το απόγευμα. Παρόμοιο σκηνικό και στα περίφημα ruin bars της Πέστης που την τελευταία 10ετία αποτελούν το βασικό τόπο και τρόπο διασκέδασης για εγχώριους και μη. Πρόκειται για μπαρ που στεγάζονται σε πρώην ερείπια κι εγκαταλελειμένα κτίρια. Με εντονότατα urban στοιχεία και κάπως ασυμβίβαστο χαρακτήρα που δεν πατά επάνω σε συγκεκριμένες νόρμες, σ’ αυτά τα μπαρ -που τα περισσότερα αποτελούνται από αρκετούς κυρίως χώρους-, μπορείς να φας, να πιεις, να παίξεις φλιπεράκι, να βλέπεις σε μια γιγαντοθόνη κάποιο ματς, να χορεύεις λίγο παραδίπλα. Τα προτιμούν εξίσουν νέοι και νεότεροι και κάπως έτσι οι παρέες γίνονται μία, οι άνθρωποι έρχονται κοντά, τα κεράσματα πέφτουν βροχή κι η όλη ατμόσφαιρα θυμίζει έντονα Ψυρρή το καλοκαίρι.\nΓια την προτελευταία μέρα και παράγραφο είχα κρατήσει το καλύτερο κι ας έφτασα στη Βουδαπέστη χωρίς μαγιό. Χαλάρωση σε κάποιο απ’ τα παραδοσιακά λουτρά. Οι επιλογές είναι αρκετές και βρίσκονται σε διάφορα σημεία της πόλης. Μάλιστα πολλοί προτιμούν να δοκιμάσουν παραπάνω από ένα μιας και τα ιαματικά νερά της περιοχής αποτελούν σημαντικότατο κίνητρο για να την επισκεφθεί κανείς. Εγώ διάλεξα τα Λουτρά Szechenyi γιατί εκτός απ’ τις 18 εσωτερικές κι εξωτερικές πισίνες τους, μ’ εντυπωσίασε και το παλάτι στο οποίο στεγάζονται. Αν πρόκειται να πας, καλό είναι ν’ αφιερώσεις ώρες, πολλές ώρες. Και να απολαύσεις όσο το δυνατόν περισσότερες περιποιήσεις: μασάζ, σπα, χαμάμ είναι μόνο οι επικεφαλίδες τους. Αν δε, επισκεφτείς τη Βουδαπέστη χειμώνα, τότε θα ‘χεις και την ευκαιρία να κάνεις το μπάνιο σου στην εξωτερική πισίνα σε θερμοκρασία άνω των 30 βαθμών ενώ έξω ίσως να χιονίζει. Μαγιό, σαγιονάρες, πετσέτες ή ενοικιάζεις ή αγοράζεις από εκεί και με το εισιτήριο της εισόδου μπορείς στην κυριολεξία να βραδιάσεις.\nΣτο ταξί της επιστροφής για το αεροδρόμιο πέτυχα τον Alexander που μου είπε πολλές κι ενδιαφέρουσες ιστορίες για το πώς είναι να ζεις σε μια πόλη που όλο το χρόνο σφύζει από ταξιδιώτες, ιστορία κι αντιθέσεις. Μου εξομολογήθηκε το παράπονο των πολιτών για τους χαμηλούς μισθούς και την υψηλή φορολογία -και κάπως έτσι ήρθα στα ίσα μου και προετοιμάστηκα για την επιστροφή στην Αθήνα- μα παρά τη δυσαρέσκεια εστίασε στο πόσο αγαπούν την πόλη τους, πόσο τη φροντίζουν και πόσο επιθυμούν ο επισκέπτης φεύγοντας απ’ αυτή να έχει δεκάδες λόγους για να επιστρέψει. Μου είπε ότι στο σπίτι του φιλοξενεί πέντε σκυλιά κι εκείνη τη στιγμή συνειδητοποίησα ότι στις μέρες παραμονής μου στη Βουδαπέστη δεν είδα ούτε ένα αδέσποτο. Προθυμοποίηθηκε να κεράσει χυμό και σοκολάτα με το που επιβιβάστηκα κι όταν πια φτάσαμε στο αεροδρόμιο μου έδωσε ένα κλαράκι με τσίλι για να επιχειρήσω να μαγειρέψω τις τοπικές συντάγες τους όπου το τσίλι είναι σχεδόν σ’ ολες αναγκαίο συστατικό. Το αεροπλάνο τροχοδρομεί κι είναι απ’ τις ελάχιστες φορές που δεν ιδρώνω στην απογείωση. Η εξήγηση είναι απλή: Οι μόνες περιπτώσεις που δε φοβάμαι την πτήση είναι όταν ταξιδεύω για να συναντήσω έναν έρωτα ή όταν φεύγω απ’ αυτόν. Οι λόγοι για ν’ αγαπώ τη Βουδαπέστη βρέθηκαν.\n* Το ταξίδι στη Βουδαπέστη ήταν μια ευγενική χορηγία της ηλεκτρονικής πλατφόρμας κρατήσεων iyouth.gr στην οποία και μπορείς να βρεις τα οικονομικότερα πακέτα ταξιδιών στους πιο δημοφιλείς προορισμούς.


Αποχώρησε συγκινημένος από την Μαδρίτη ο Βαράν (vid) - Sportsking.gr\nΣε φορτισμένο συναισθηματικά κλίμα, ο Ράφαελ Βαράν αποχαιρέτησε τους συμπαίκτες του στην Ρεάλ Μαδρίτη, πριν φύγει για το Μάντσεστερ.\n31.07.2021 | 00:51\nΈτοιμος να κυνηγήσει το επόμενο κεφάλαιο της καριέρας του είναι ο Ράφαελ Βαράν. Μια δεκαετία με τους «μερένχες» ήταν αρκετή και πλέον έρχεται μια αλλαγή. Ο Γάλλος αμυντικός έχει συμφωνήσει στα πάντα με την Μάντσεστερ Γιουνάιτεντ και ετοιμάζεται να μετακομίσει στην Αγγλία.\nΒαράν: «Έμαθα πολλά, θα σας δω πάλι σύντομα»\nΠρώτα όμως, έπρεπε να περάσει για μια τελευταία φορά από το σημείο που πήγαινε καθημερινά την τελευταία δεκαετία. Το προπονητικό κέντρο της ομάδας. Εκεί, ο 29χρονος σέντερ μπακ αντίκρισε για τελευταία φορά τους συμπαίκτες του πριν πετάξει για το Μάντσεστερ. Όσο βρισκόταν στο Βαλντεμπέμπας ο Βαράν χαιρέτησε έναν προς έναν όλους τους παίκτες της Ρεάλ, προτού βγάλει και ένα λόγο.\n«Σας ευχαριστώ όλους. Τα τελευταία 10 χρόνια υπήρξαν συναρπαστικά, όχι μόνο σε συναισθηματικό επίπεδο. Τόσο ως άνθρωπος, όσο και ως παίκτης νομίζω ότι βελτιώθηκα σημαντικά. Θέλω να σας αποχαιρετήσω νιώθοντας πως έκανα ό,τι καλύτερο μπορούσα, έχοντας βιώσει μοναδικές εμπειρίες. Είμαι πολύ συγκινημένος αυτή τη στιγμή. Θέλω να σας ευχηθώ τα καλύτερα και να έχετε μια καλή σεζόν. Θα σας δω πάλι σύντομα, σας αγαπώ» ανέφερε αποχαιρετώντας τους συμπαίκτες του ο Βαράν. Λίγο πριν φύγει, οι Μαρσέλο, Βάθκεθ, Βαλβέρδε, Κροος, Ίσκο και Οντριοθόλα χάρισαν μια τελευταία αγκαλιά στον επί σειρά ετών συμπαίκτη τους.\nΩστόσο, η «περιοδεία» τους στις εγκαταστάσεις της «βασίλισσας» δεν τελείωσε εκεί. Μετά τους συμπαίκτες του ο διεθνής Γάλλος αμυντικός πέρασε και από τα γραφεία της ομάδας. Εκεί, παρουσία του Φλορεντίνο Πέρεθ ο Βαράν είδε για μια τελευταία φορά τα τρόπαια της «βασίλισσας» με τον ισχυρό άνδρα της ομάδας. μάλιστα, στην συνέχεια οι δύο τους είχαν μια αγκαλιά, ένδειξη της καλής σχέσης τους.\nΑυτό είναι το βίντεο που ανέβασε στο επίσημο κανάλι της η Ρεάλ Μαδρίτης με τον Ράφαελ Βαράν στο προπονητικό κέντρο την περασμένη Πέμπτη.\nEmotional farewell for #Varane at @RealMadrid pic.twitter.com/1EPUAH1Ihf\n— beIN SPORTS USA (@beINSPORTSUSA) July 30, 2021


Συγκεντρώσεις κατά της επίσκεψης Μέρκελ – ΦΩΝΗ ΤΗΣ ΡΟΔΟΠΗΣ\nΜε κινητοποιήσεις στο κέντρο της Αθήνας υποδέχονται κόμματα και φορείς την γερμανίδα καγκελάριο Ανγκελα Μέρκελ, σήμερα, Παρασκευή, παρά την νέα απαγόρευση συγκεντρώσεων που αποφάσισε η αστυνομία.Ο ΣΥΡΙΖΑ και η ΑΔΕΔΥ προγραμματίζουν συλλαλητήριο στις 17:00 το απόγευμα στην πλατεία Κλαυθμώνος. Στις 17:30 η συγκέντρωση διαμαρτυρίας της ΑΝΤΑΡΣΥΑ. Την ίδια ώρα καλούν σε συγκέντρωση οι Ανεξάρτητοι Έλληνες.\nΣτις 19:00 θα πραγματοποιηθεί συναυλία και προβολή ταινίας στα Προπύλαια.\nΣυνεχίζουμε τον αγώνα μας για την ανατροπή των αντιλαϊκών Ευρωπαϊκών πολιτικών τις οποίες η Τρόικα και η Κυβέρνηση αποφασίζουν μαζί και εφαρμόζουν.Να σταματήσουμε τώρα την εξαθλίωση των λαϊκών στρωμάτων στη χώρα μας και στην Ευρώπη».\n«Η πρόκληση για το εργατικό – λαϊκό κίνημα και την αριστερά είναι τεράστια. Όλοι όσοι έχουν δοκιμαστεί και συνεχίζουν να “ματώνουν” από το εξελισσόμενο έγκλημα σε βάρος των εργατικών –λαϊκών δικαιωμάτων οφείλουν να δώσουν μια ηχηρή απάντηση στην κα Μέρκελ και ότι αυτή εκπροσωπεί: Είστε εχθροί μας και γι’αυτό ανεπιθύμητοι. Η Μέρκελ κι ότι εκφράζει πρέπει να λείψει, να ηττηθεί, να πάρει τους ντόπιους συνεργάτες της και να εξαφανιστούν μαζί με τα μνημόνια, την τρόϊκα και το χρέος – βραχνά για την λαϊκή πλειοψηφία».\nΑλ.Τσίπρας: Ή με τον ΣΥΡΙΖΑ ή με την Μέρκελ


Ρομά απειλούσε να αυτοκτονήσει στην Άμφισσα – AMFISSAFACE\nΒρέθηκε από την Ασφάλεια Άμφισσας το κλεμμένο όχημα από το Πολύδροσο! Η Ασφάλεια Άμφισσας αξιοποιώντας πληροφορίες, αναφέρει το Karteria Blogspot, εντόπισε το κλεμμένο, από την πλατεία Πολυδρόσου όχημα, σε ρέμα δίπλα στο ΒΙΟΠΑ Άμφισσας πλησίον οικισμού ΡΟΜΑ. Πιθανόν να είχε ακινητοποιηθεί. Το αυτοκίνητο είχε κλαπεί χθες από την Πολύδροσο γύρω στις 13:30 και στις 15:00...\nΗ Ασφάλεια Άμφισσας αξιοποιώντας πληροφορίες, αναφέρει το Karteria Blogspot, εντόπισε το κλεμμένο, από την πλατεία Πολυδρόσου όχημα, σε ρέμα δίπλα στο ΒΙΟΠΑ Άμφισσας πλησίον οικισμού ΡΟΜΑ. Πιθανόν να είχε ακινητοποιηθεί.\nΤο αυτοκίνητο είχε κλαπεί χθες από την Πολύδροσο γύρω στις 13:30 και στις 15:00 περίπου εθεάθη να μπαίνει στο δρόμο προς την Σεγδίτσα.\nΠαράλληλα, ένα ακόμα περιστατικό αντιμετώπισε σήμερα η ασφάλεια όταν ΡΟΜΑ υπό την επήρεια ναρκωτικών απειλούσε να αυτοκτονήσει έξω από το Αστυνομικό τμήμα Άμφισσας. Ευτυχώς η άμεση επέμβαση της αστυνομίας απέτρεψε τα χειρότερα.\nΠληροφορίες από Karteria blogspot και polydrosos parnassou blogspot\nΥπογράφηκε το συμβόλαιο δωρεάς της συλλογής Δαραδήμου\nΣοβαρό τροχαίο με απεγκλωβισμό χθες βράδυ στη Γραβιά


«Αν ζούσε ο πατέρας μου είναι σίγουρο ότι θα ήταν εδώ στο πλευρό σας…» - Κατιούσα\nΑρχική/Πολιτικά/Εργατική Τάξη/«Αν ζούσε ο πατέρας μου είναι σίγουρο…\nΉταν 20 του Οκτώβρη 2011, όταν ο Δημήτρης Κοτζαρίδης έπεφτε νεκρός στον χώρο της μεγάλης απεργιακής συγκέντρωσης του ΠΑΜΕ, στο Σύνταγμα, μετά την προσχεδιασμένη δολοφονική επίθεση από δυνάμεις του παρακράτους που δρούσαν παράλληλα με τις δυνάμεις καταστολής.\nΤο ημερολόγιο έλεγε 20 του Οκτώβρη 2011, όταν κατά τη διάρκεια της δεύτερης μέρας της 48ωρης πανελλαδικής απεργίας, η μεγαλειώδης συγκέντρωση του ΠΑΜΕ στο Σύνταγμα, δέχεται προσχεδιασμένη δολοφονική επίθεση από δυνάμεις του παρακράτους, που δρουν παράλληλα με τις δυνάμεις καταστολής. Η επίθεση γίνεται με πέτρες, μολότοφ και εξοπλισμό που παρέπεμπε σε σώματα ασφαλείας. Περισσότεροι από 80 απεργοί εργάτες τραυματίζονται, ενώ στο χώρο της συγκέντρωσης αφήνει την τελευταία του πνοή ο αγωνιστής συνδικαλιστής οικοδόμος Δημήτρης Κοτζαρίδης.\nΟ Δημήτρης Κοτζαρίδης, γεννημένος το 1958, ήταν γραμματέας του Παραρτήματος Συνδικάτου του Οικοδόμων στο Βύρωνα. Ήταν παιδί οικογένειας κομμουνιστών με καταγωγή από τη Ροδόπη και από νεαρή ηλικία ο ίδιος έγινε μέλος του ΚΚΕ. Δουλεύοντας στις οικοδομές, το 1980 οργανώνεται στο Συνδικάτο Οικοδόμων. Ήταν πατέρας δυο κοριτσιών.\n«Αν ζούσε ο πατέρας μου είναι σίγουρο ότι θα ήταν εδώ στο πλευρό σας. Γιατί όταν οι εργαζόμενοι είναι ενωμένοι μπορούν να νικήσουν», θα πει η κόρη του στους συγκεντρωμένους απεργούς εργάτες της Χαλυβουργίας, στην πύλη του εργοστασίου, στον Ασπρόπυργο, εκφράζοντας την αλληλεγγύη της.\nΟ Δημήτρης Κοτζαρίδης έπεσε αγωνιζόμενος για το δίκιο των εργατών και των παιδιών τους, για να ξημερώσει μια μέρα όπου οι εργάτες θα διαφεντεύουν τη μοίρα και τον τόπο τους. Το αγωνιστικό παράδειγμα και η μορφή του θα μείνουν ανεξίτηλα χαραγμένα στη μνήμη και θα εμπνέουν όσους αγωνίζονται για τον ίδιο σκοπό, για μια κοινωνία απαλλαγμένη από την αδικία και την εκμετάλλευση.


Μαστίχα συλλογή βοτάνου | Βοτανα\nΘα συναντήσετε το μαστιχόδεντρο και με την κοινή ονομασία σχίνος, όπου αφορά όλα τα είδη που εξαπλώνονται στη λεκάνη της Μεσόγειου. Η μαστίχα όμως, συναντάται μόνο στη Χίο, ενώ η επιστημονική της ονομασία είναι Σχίνος ο μαστιχοφόρος. Για να αναπτυχθεί, χρειάζεται χαμηλό υψόμετρο και προτιμά παραθαλάσσιες περιοχές.\nΟι καρποί του σχίνου είναι μικροί, κόκκινοι και σφαιρικοί, ενώ η περίοδος ανθοφορίας διαρκεί από το Μάρτιο έως τον Ιούνιος. Ιδιαίτερο χαρακτηριστικό της ποικιλίας της Χίου, ότι δακρύζει ο κορμός και μας δίνει την υπόλευκη ρητίνη, γνωστή σε όλους ως μαστίχα. Η συλλογή της ρητίνης, πραγματοποιείται χαράζοντας τον κορμό, χωρίς να τραυματίζεται το δέντρο.\nΗ μαστίχα είναι ένα δέντρο που οι θεραπευτικές ιδιότητες του είναι γνωστές από την αρχαιότητα, με πρώτες αναφορές από τον Διοσκουρίδη. Οι θεραπευτικές ιδιότητες που προσέδιδε ο Διοσκουρίδης κατά την αρχαιότητα, επιβεβαιώνονται σε νεότερες μελέτες σε πανεπιστήμια Ελλάδας και εξωτερικού. Ανάμεσα στα θρεπτικά συστατικά που περιέχει η μαστίχα, ξεχωρίζουν τα ισχυρά αντιοξειδωτικά που περιέχει και ο ψευδάργυρος.\nΔιαβάστε περισσότερα για τις θεραπευτικές ιδιότητες της μαστίχας και τις καλλυντικές χρήσεις της μαστίχας!\nμαστίχα, συλλογή βοτάνων, συλλογή δρόγης


AHDONI: Συναξαριστής 12 Ιανουαρίου: Αγία Τατιανή\nΣτην Αποκάλυψη του Ιωάννου ο "πρώτος και ο έσχατος" και ο "ζών εις τους αιώνας των αιώνων" λέει προς τον ’γγελο της Εκκλησίας της Σμύρνης· "γίνου πιστός άχρι θανάτου και δώσω σοι τον στέφανον της ζωής". Η έκφραση είναι αθλητική και η εικόνα είναι από την ζωή των γυμναστηρίων και του στίβου. Αθληταί ονομάζονται, οι άγιοι Μάρτυρες και άθληση το μαρτύριό τους και το βραβείο και το έπαθλο της νίκης των είναι ο στέφανος της ζωής. Μένουν πιστοί και καρτερικοί ως το τέλος· μέχρι την ώρα, που ύστερα από βασανιστήρια σατανικής εφευρετικότητας, το ξίφος πέφτει στον τράχηλό τους και το αίμα στεφανώνει την τίμια κεφαλή τους. Στέφανος αμαράντινος είναι ο στέφανος του μαρτυρίου και του αίματος, στέφανος "της ζωής". Τέτοια έννοια εκφράζει και το ιαμβικό δίστιχο στην μνήμη σήμερα της αγίας Τατιανής. "Της πάντα λαμπράς Τατιανής τή κάρα λαμπρόν προεξένησε το ξίφος στέφος".\nΑναρτήθηκε από ΔΗΜΗΤΡΙΟΣ στις 1/12/2011 12:01:00 π.μ.


Αστρολογία Σελήνης 22-24/03 Kρυφό Eιδύλλιο\nΠέμπτη 22/03, η Σελήνη μπαίνει στους Διδύμους\nΥπό τις ακτίνες του φεγγαριού στους Διδύμους, έχει σημασία για όλους σας να αξιοποιήσετε τα μέσα μαζικής δικτύωσης.\nΠροβάλλετε τον εαυτό σας και τα ταλέντα σας στο ευρύ κοινό, γιατί ποτέ δεν ξέρετε ποια ανάρτησή σας μπορεί να αποσπάσει τις περισσότερες θεάσεις!\nΣήμερα αποφύγετε να παίξετε με τη φωτιά, όσο αφορά κάποιες παλιές «ιστορίες σας». Μια επανασύνδεση με άτομο από το παρελθόν, μπορεί να σας δώσει μεγάλο πόνο.\nΑν έχετε την τύχη να ανήκετε στους εύπορους ανθρώπους και το επιτρέπει η παρούσα καθημερινότητά σας, αυτή είναι μια καλή στιγμή να προσφέρετε εθελοντικά τις υπηρεσίες σας. Αναζητήστε ομάδες στον κοινοτικό σας περίγυρο, που παρέχουν υλικά ή άλλα αγαθά σε άτομα που χρειάζονται βοήθεια και ενταχθείτε σε αυτές.\nΚάθε ομαδική δράση αυτή την περίοδο, μπορεί να σας χαρίσει καινούργιους φίλους που θα πορευτείτε με κοινούς σκοπούς.\nΗ ενέργεια της ημέρας: Μπορεί να συναντήσετε το ρομάντζο σήμερα, ακόμα και από ένα άτομο που θα σας ζητήσει κατευθύνσεις στον δρόμο!\nΑστρολογία Παρασκευή 23/03, η Σελήνη διασχίζει τους Διδύμους, ο Ερμής γυρίζει ανάδρομος στον Κριό\nΗ στροφή της πορείας του Ερμή στον πύρινο Κριό, θα διοχετεύσει στην ατμόσφαιρα πολλή φλόγα και κινητήρια ενέργεια! Να αναμένετε εντάσεις εξαιτίας της νευρικότητας που θα επικρατεί, μια τάση να βγουν βιαστικά συμπεράσματα, όπως και παιδιάστικες αντιδράσεις από άτομα που δεν θα γίνεται «το δικό τους». Κάποιοι μπορεί να νιώσουν να μπερδεύεται η σκέψη ή η μνήμη τους, ενώ δεν αποκλείονται τα ντεζαβού προς άτομα ή και μέρη που δεν έχετε ξαναδεί.\nΣήμερα θα είναι κάπως δύσκολη η επικοινωνία και η μετάδοση ιδεών, γιατί θα υπάρχει τάση για παρανοήσεις και μια δόση αρνητισμού. Δεν θα έχουν όλοι τις πιο αγαστές προθέσεις, γι’ αυτό να είστε ιδιαίτερα προσεκτικοί με όσα μοιράζεστε με συνεργάτες και φίλους.\nΌπως η Σελήνη έχει ακόμη ένα μεγάλο κομμάτι της στην αφάνεια, έτσι και κάποιοι από εσάς ενδέχεται να κρατάτε κρυφό ένα ειδύλλιο! Φροντίστε μόνο να ξέρετε τι κάνετε και να μην ρισκάρετε τα συναισθήματα άλλων ανθρώπων.\nΑν είστε αδέσμευτοι, να είστε επιφυλακτικοί με τα ελκυστικά άτομα που θα σας φλερτάρουν σήμερα. Χωρίς να αποκλείεται να το εννοούν, είναι επίσης πιθανό να θέλουν να αποσπάσουν οφέλη από εσάς. Ακόμα πιο προσεκτικοί να είστε με αγνώστους που θα δείξουν ενδιαφέρον προς εσάς. Αν δείτε ότι σας ακολουθούν κι αυτό σας κάνει να νιώθετε άβολα, να το αναφέρετε στις αστυνομικές αρχές.\nΠροσέξτε πόσο θα πιείτε στην αποψινή βραδινή έξοδο… Δεν αποκλείεται να ξυπνήσετε το πρωί δίπλα σε ένα άτομο του φιλικού σας κύκλου!\nΑν θέλετε να πάρετε ένα δάνειο, φροντίστε να διαβάσετε με μεγάλη προσοχή όλα τα ψιλά γράμματα στα έγγραφα που θα σας δοθούν.\nΗ ενέργεια της ημέρας: Πριν εμπλακείτε σε μια προσωπική σχέση με ένα άτομο που δεν γνωρίζετε αρκετά, πρέπει να έχετε κάνει την έρευνά σας και για το παρελθόν του.\nΑστρολογία Σάββατο 24/03: πρώτο Τέταρτο Σελήνης στον Καρκίνο\nΣήμερα προσπαθήστε να διατηρήσετε την ψυχραιμία σας και να έχετε όσο περισσότερο αυτοέλεγχο μπορείτε, γιατί θα υπάρχει διάθεση για κάθε είδους προστριβές και συγκρούσεις. Μειώστε την ταχύτητά σας – μεταφορικά και πρακτικά – για να αποφύγετε τις παρορμητικές συμπεριφορές αλλά και για να μην πάρετε κλήση!\nΑν έχετε κάποιο οικονομικό πρόβλημα, ίσως να μην μπορέσετε να το λύσετε μέσω δανεισμού. Μήπως πρέπει να καταπνίξετε τον εγωισμό σας και να δεχθείτε τη βοήθεια που θα σας προσφέρει ένα άτομο του στενού σας κύκλου;\nΑν τα οικονομικά σας είναι σε άνθιση, ενδέχεται κάποιος να σας εκλιπαρήσει σήμερα για δανεικά. Εναπόκειται σε εσάς να αποφασίσετε αν θα τα δώσετε ή όχι.\nΑν έρθετε σε ρήξη με έναν γείτονα, μην βιαστείτε να αντιδράσετε επιθετικά. Σκεφτείτε την προσωπική σας ευθύνη σε σχέση με τα δικαιώματα του άλλου.\nΔιασφαλίστε και προφυλάξτε τα τιμαλφή και τα λοιπά περιουσιακά σας στοιχεία, τόσο από κλοπή όσο και από καταστροφή. Δεν θέλετε να προστεθείτε στη λίστα των σχετικών στατιστικών.\nΝα ξέρετε ότι αυτό το Τέταρτο Σελήνης, θα κεντρίσει σε όλους την ανάγκη να γίνουν πιο ελαστικοί και ευπροσάρμοστοι. Κάντε θετικές\nσκέψεις, που θα ανεβάσουν το ηθικό σας και θα τονώσουν την έμπνευσή σας!\nΗ ενέργεια της ημέρας: Οι δραστηριότητες που θα επιλέξετε μέσα στο σπίτι σας με τους ανθρώπους που αγαπάτε, θα σας χαρίσουν ευτυχία και ικανοποίηση.


Lenin Reloaded: Fear and loathing: Προεκλογικό ποτ-πουρί\n1. Ένα κακό όνειρο που έφυγε\nΕίναι εννέα το βράδυ, ακριβώς. Η κρατική τηλεόραση μόλις έχει ανακοινώσει το έξιτ πολ για τις βουλευτικές εκλογές στην Ελλάδα. Η Νέα Δημοκρατία, παρά τη δυναμική προεκλογική εκστρατεία και τις πυρετώδεις προσπάθειες των τελευταίων ημερών έλαβε ποσοστό μόλις 20%. Παρά τις ελπίδες της νέας ηγεσίας, το ΠΑΣΟΚ έρχεται τρίτο με ποσοστό 13%, ενώ το ΚΚΕ έρχεται δεύτερο με 14%. ΣΥΡΙΖΑ, ΔΗΜΑΡ και Ανεξάρτητοι Έλληνες παίρνουν ποσοστό 8%, ενώ ο ΛΑΟΣ κερδίζει το 5%, παράλληλα όλα τα υπόλοιπα μικρά κόμματα μπαίνουν στη Βουλή, με αποτέλεσμα τον κατακερματισμό του πολιτικού σκηνικού. Η αδυναμία σχηματισμού βιώσιμου κυβερνητικού σχήματος είναι προφανής, καθώς τα επίσημα εκλογικά αποτελέσματα επιβεβαιώνουν τα έξιτ πολ.\nΤην επομένη, ο Πρόεδρος της Δημοκρατίας, σύμφωνα με το Σύνταγμα δίνει εντολή σχηματισμού κυβέρνησης στη Νέα Δημοκρατία που έχει τις περισσότερες έδρες, λόγω του μπόνους των 50 εδρών που προβλέπει ο εκλογικός νόμος, χωρίς να έχει όμως την αυτοδυναμία. Εν τω μεταξύ Ευρωπαϊκή Ένωση, Διεθνές Νομισματικό Ταμείο, Ουάσινγκτων, Παρίσι, Βερολίνο και Λονδίνο ζητούν το σχηματισμό κυβέρνησης συνασπισμού, που θα εφαρμόσει τα μέτρα που προβλέπει το δεύτερο μνημόνιο, δηλαδή δραστικές περικοπές κρατικών δαπανών, απολύσεις στο δημόσιο και ιδιωτικοποιήσεις χρεωκοπημένων κρατικών επιχειρήσεων. Την ίδια ώρα τα κόμματα που τάσσονται κατά του μνημονίου προχωρούν σε πλειοδοσία λαϊκισμού και πατριδο - καπηλείας, βγάζοντας τον κόσμο, που δεινοπαθεί οικονομικά, στους δρόμους.\nΠαρά τις προσπάθειες η Νέα Δημοκρατία δεν μπορεί να σχηματίσει κυβέρνηση συνασπισμού, ούτε με το ΠΑΣΟΚ, ούτε μαζί και με άλλα κόμματα, γιατί τα 151 κουκιά δεν βγαίνουν. Σε όλες τις μεγάλες πρωτεύουσες και τα κέντρα αποφάσεων ηγέτες και κυβερνήσεις έχουν πάθει νευρική κρίση και χάνουν την υπομονή τους. Τα κόμματα στην Ελλάδα δεν έχουν αντιληφθεί ή δεν θέλουν να αντιληφθούν ότι με το δεύτερο μνημόνιο και το αγγλικό δίκαιο, οι ξένοι έχουν δημιουργήσει ένα τείχος προστασίας που κατοχυρώνει μελλοντικές διεκδικήσεις επί ελληνικών περιουσιακών στοιχείων, ενώ παράλληλα με πολλαπλούς τρόπους έχει αποκλειστεί ως ενδεχόμενο, η επέκταση της κρίσης στην υπόλοιπη Ευρωζώνη, που μάλλον θα νιώσει ανακούφιση αν απαλλαγεί από το ελληνικό βαρίδι.\nΕν τω μεταξύ το Κομμουνιστικό Κόμμα λαμβάνει την εντολή σχηματισμού κυβέρνησης, όμως δεν μπορεί να βρεί συνοδοιπόρους, παρά μόνον στη μακρινή Βόρεια Κορέα και την Κούβα. Ακόμη και τούτη την ευνοϊκή γι αυτό ώρα, το ιδεολογικό και προγραμματικό χάσμα με τα άλλα κόμματα της Αριστεράς είναι τέτοιο, που δεν επιτρέπει το σχηματισμό κυβέρνησης, ενώ η βεντέτα με το ΠΑΣΟΚ καλά κρατεί. Η ηγεσία του ΚΚΕ καταγγέλλει τα υπόλοιπα αριστερά κόμματα ως δεκανίκια της Μπουρζουαζίας και καλεί το λαό να κατέβει σε γενική απεργία και να βγεί στους δρόμους για να διώξει το μνημόνιο και τους εκπροσώπους του ΔΝΤ. Το διεθνές οικονομικό και πολιτικό κλίμα για την Ελλάδα επιδεινώνεται, οι ξένοι κατηγορούν τόσο τους Έλληνες ψηφοφόρους όσο και την πολιτική ηγεσία για ανωριμότητα, ανεπάρκεια και έλλειψη σοβαρότητας.\nΗ εντολή σχηματισμού κυβέρνησης περνά στο ΠΑΣΟΚ, που δηλώνει ότι δεν θα δεχθεί για πρωθυπουργό τον Αρχηγό της Νέας Δημοκρατίας. Οι προσπάθειες του όμως οδηγούνται σε αποτυχία, καθώς σύσσωμη η Αριστερά κατηγορεί το ΠΑΣΟΚ για αστική ενσωμάτωση και προδοσία των αρχών του σοσιαλισμού, καταγγέλλοντας το για σκάνδαλα διαφθοράς και για την υπογραφεί των δύο μνημονίων χωρίς καμία ουσιαστική διαπραγμάτευση. Την ίδια ώρα Διεθνές Νομισματικό Ταμείο, Βρυξέλλες, Γαλλία και Γερμανία απειλούν με άμεση διακοπή της χρηματοδότησης προς την Ελλάδα και καλούν την ελληνική πολιτική ηγεσία να συνέλθει και να ανασκουμπωθεί. Και ενώ συμβαίνουν όλα αυτά, οι αγορές δοκιμάζουν τις αντοχές της ευρωζώνης, και εκτινάσσουν το κόστος δανεισμού για Ιταλία, Ισπανία και Γαλλία.\nΚαι ενώ στους διαδρόμους της εξουσίας, συνεχίζονται οι επίσημες και παρασκηνιακές διαπραγματεύσεις για το σχηματισμό κυβέρνησης, στην Αθήνα και σε άλλες μεγάλες πόλεις της Ελλάδας ξεσπούν ταραχές. Οι διαδηλώσεις είναι συνεχείς ενώ πυρπολούνται κτίρια, τράπεζες και καταστήματα, αμαυρώνοντας την ήδη κακή εικόνα της Ελλάδας στο εξωτερικό, με πρώτο και μεγαλύτερο θύμα, την βαριά βιομηχανία της Ελλάδας, τον τουρισμό. Η εντολή σχηματισμού κυβέρνησης συνεχίζει, μάταια, να ανακυκλώνεται μεταξύ των μικρότερων κομμάτων της ελληνικής Βουλής, ενώ στον ευρωπαϊκό Τύπο και τα Κοινοβούλια επικρατεί αγανάκτηση εναντίον της Ελλάδας και κυρίως της ηγεσίας της που χαρακτηρίζεται αυτοκαταστροφική. Η εντολή σχηματισμού κυβέρνησης επιστρέφεται χωρίς αποτέλεσμα στον Πρόεδρο της Δημοκρατίας που είναι αναγκασμένος να προκηρύξει νέες εκλογές.\nΗ γερμανική ηγεσία, πιεζόμενη από πολιτικούς εταίρους και αντιπάλους, και λόγω του φόβου για ήττα στις επερχόμενες βουλευτικές εκλογές, καθώς οι γερμανοί ψηφοφόροι θεωρούν τους Έλληνες κακομαθημένους, απείθαρχους και σπάταλους, ανακοινώνει μονομερώς την προσωρινή διακοπή της χρηματοδότησης προς την Ελλάδα με ότι αυτό συνεπάγεται. Σε λίγο το ελληνικό κράτος δεν θα έχει χρήματα για να πληρώσει μισθούς συντάξεις, εισαγωγές πετρελαίου και βασικά ήδη πρώτης ανάγκης. Στην Αθήνα και ολόκληρη την Ελλάδα αδειάζουν τα καταστήματα, οι τιμές ανεβαίνουν αλματωδώς, ενώ ο κόσμος σπεύδει πανικόβλητος στις τράπεζες για να σηκώσει τα χρήματα του. Οι διαδηλώσεις είναι συνεχείς ενώ το Κοινοβούλιο πολιορκείται από εκατοντάδες χιλιάδες πολίτες, που ζητούν την παραίτηση όλων των πολιτικών.\nΟ Πρόεδρος της Δημοκρατίας συγκαλεί έκτακτη σύσκεψη των πολιτικών αρχηγών για την αντιμετώπιση της πολύπλευρης κρίσης, ενώ στρατός και αστυνομία φρουρούν όλα τα δημόσια κτίρια, τις τράπεζες και τα ιστορικά μνημεία. Καθώς Πρόεδρος και αρχηγοί συνομιλούν στο Προεδρικό Μέγαρο, ένα τηλεφώνημα από τον υπουργό Άμυνας διακόπτει τη σύσκεψη. Οι αρχηγοί των κομμάτων μαθαίνουν ότι ο τουρκικός στόλος και αεροπορία έχουν βγεί στο Αιγαίο και την Κύπρο, και ότι εκατοντάδες τουρκικά αποβατικά σκάφη και αεροπλάνα με αλεξιπτωτιστές κατευθύνονται προς Κύπρο, Καστελλόριζο και Δωδεκάνησα. Τι κάνουμε τώρα ρωτά ο Πρόεδρος της Δημοκρατίας, κοιτάζοντας στα μάτια τους Αρχηγούς, δεν παίρνει όμως καμία απάντηση, στην αίθουσα κυριαρχεί η σιωπή.\nΕκείνη την ώρα ακούγονται πολλαπλές εκρήξεις, είναι τα πυροτεχνήματα της Ανάστασης, που ευτυχώς διέκοψαν το δυσάρεστο όνειρο. Ταραγμένος από τον εφιάλτη βγαίνω στην ταράτσα και βλέπω τον ουρανό πάνω από το βράχο της Ακρόπολης να φωτίζεται από εκατοντάδες πυροτεχνήματα. Η μυρωδιά του πεύκου από του Φιλοπάππου γεμίζει τα πνευμόνια μου, και συνειδητοποιώ το πόσο γενναιόδωρη είναι μαζί μας η ελληνική φύση, ιστορία και κληρονομιά. Ο Παρθενώνας, ορμητήριο των Ελλήνων Θεών φαντάζει απόλυτα αρμονικός με το εκκλησάκι του Άι Δημήτρη του Λουμπαδιάρη, μικρό και ταπεινό, ικανό όπως να φιλοξενεί τον πανανθρώπινο θεό που θυσιάστηκε για τη σωτηρία όλων.\nΣτο απέναντι σπίτι του Μίκη Θεοδωράκη, στο μπαλκόνι, κυματίζει μια τεράστια ελληνική σημαία, η όψη της μου δίνει κουράγιο, ενώ στο δρόμο μια παρέα μεθυσμένων τουριστών δίνει στην οδό Γαριβάλδη τόνο και ρυθμό καλοκαιρινού νησιού. Τελικά ηρεμώ και η καρδιά μου πηγαίνει στη θέση της. Δεν μπορεί σκέφτομαι, οι Έλληνες θα αποφασίσουν με σωφροσύνη, κλείνοντας τα αυτιά τους στις σειρήνες του λαϊκισμού και της στείρας και απαρχαιωμένης ιδεολογίας του ταξικού μίσους και της καταστροφής. Πρώτα η ελευθερία και η Ελλάδα, η Ελλάδα όμως η τίμια, η καθαρή, με τάξη στα οικονομικά της και στις υποχρεώσεις της, όχι η Ελλάδα της κομματοκρατίας, των αεριτζήδων, του εύκολου κέρδους, του ωχαδελφισμού, και της ήσσονος προσπάθειας, των διορισμών και του ρουσφετιού. Κατέβηκα με το σκύλο μια βόλτα μέχρι το άγαλμα του Στρατηγού Μακρυγιάννη, και κάπου εκεί είδα ένα κτίριο που έχει ακόμη σφαίρες από τα Δεκεμβριανά, και σκέφτηκα ότι δεν μπορεί, έστω και την τελευταία στιγμή τα αστικά κόμματα θα ομονοήσουν και δεν θα αφήσουν την Ελλάδα στα χέρια αυτών που θεωρούν την καταστροφή της, ιστορική ρεβάνς και επιβεβαίωση των ιδεολογικών τους δοξασιών.\n2. Η ψήφος μου\n[...] Σε αυτές τις εκλογές, δεν διακυβεύεται μόνον η υπευθυνότητα που πρέπει να δείξουμε ως κοινωνία και η συμμετοχή μας στην ευρωπαϊκή οικογένεια, αντί της βαλκανο-μεσανατολικής απομόνωσης. Διακυβεύεται η απόφασή μας να κινηθούμε προς τα εμπρός ή να γυρίσουμε πολλές δεκαετίες πίσω. Να είμαστε ρεαλιστές προοδευτικοί ή μοιρολάτρες συντηρητικοί. Να κάνουμε τις μεταρρυθμίσεις που παλεύουμε δεκαετίες τώρα ή να παραμείνουμε στις παλιές βολικές συνθήκες που ευνοούν τον «ιδιώτη» και όχι τον πολίτη.\n[...] Ξεκινώντας με μία ευρύτερη αμφισβήτηση των πάντων στις μετεφηβικές μου εξάρσεις, βρήκα ένα βολικό καταφύγιο στον αναρχισμό, που αργότερα μετουσιώθηκε σε μία στροφή προς «αριστερές» ανησυχίες που με τη σειρά της έδωσε πρόσφορο έδαφος για να ασπαστώ τις αρχές και τις αξίες του κλασσικού φιλελευθερισμού.\n3. Ας τους γυρίσουμε την πλάτη με ενεργητική αποχή\nΤο κοινοβούλιο, τα κόμματα και οι εκλογές εμφανίστηκαν μαζί με τον κυρίαρχο ρόλο της αστικής τάξης στην κοινωνία. Σε όλη την ιστορική πορεία μέχρι σήμερα, μπορεί να άλλαξαν οι τρόποι αντιπροσώπευσης, αλλά παρέμεινε σταθερό το νόημα του κοινοβουλίου και το περιεχόμενο των εκλογών. Αποτελούν τα κυριότερα μέσα νομιμοποίησης της κυριαρχίας της άρχουσας τάξης. Η εργατική τάξη και τα υπόλοιπα ενδιάμεσα στρώματα συμμετέχουν στο κοινοβούλιο με τα δικά τους κόμματα, αλλά λειτουργούν σαν ομάδες πίεσης για παραχώρηση κάποιων δικαιωμάτων, χωρίς να τους επιτρέπεται η ουσιαστική αμφισβήτηση αυτής της κυριαρχίας. [...]\nΤα κόμματα κουβαλάνε το ίδιο προπατορικό αμάρτημα του εμπνευστή τους, δηλαδή της αστικής τάξης. Είναι σχηματισμοί ιεραρχικοί όπου αποφασίζουν οι λίγοι ‘’εκλεκτοί’’ για τους πολλούς. [...]\nΣτη σημερινή φάση του καπιταλισμού όπου κυριαρχεί το τραπεζικό κεφάλαιο, έχει μονοπωληθεί η διακυβέρνηση από κόμματα που έχουν άμεσους δεσμούς με το κεφάλαιο αυτό. Μέσα από εξαγορές συνειδήσεων, εκβιασμούς, δανεισμούς, υπερχρεώσεις και διαφθορά ελέγχει τα κόμματα. [...] Αλλά φοβάται ότι κάτι τέτοιο μπορεί να δημιουργήσει προσωρινά μια αστάθεια, ένα μικρό κενό. Και στα κενά είναι που ξεπηδάει ορμητικά η ζωή. Και η ζωή εδώ είναι ο καταπιεσμένος λαϊκός παράγοντας που θέλει να εκφραστεί πραγματικά και άμεσα.\nΟι σημερινοί σχηματισμοί της αριστεράς δεν αποτελούν εμπόδιο στα σχέδια της ολιγαρχίας, γιατί με τη φύση τους και την πολυδιάσπασή τους δεν μπορούν να δημιουργήσουν ούτε καν αυτό το κενό (είναι το μόνο που θα μπορούσαν να κάνουν, εάν το ήθελαν). [...] τα κόμματα της αριστεράς δεν τόλμησαν να το καταγγείλουν έμπρακτα αποχωρώντας από τη Βουλή και αφαιρώντας τους την οποιαδήποτε νομιμοποίηση.\n[...] Σήμερα, οι κυρίαρχες δυνάμεις είχαν να επιλέξουν ανάμεσα σε άμεσες εκλογές, για νωπή εντολή, ή σε παράταση μιας κυβέρνησης διορισμένης από τις τράπεζες. Και τα δύο κρύβουν κάποιο ρίσκο για αυτές, που θέλουν να προχωρήσουν σε μέτρα τόσο καταστροφικά, που η αντίδραση του κόσμου μπορεί να έχει απρόβλεπτες εξελίξεις. Τελικά επιλέγουν την πρώτη λύση, με συντόμευση του προεκλογικού χρόνου και όργιο εκβιασμών. Θέλουν έτσι να βάλουν τους πολίτες στο στημένο παιχνίδι τους, για να τους αφαιρέσουν στη συνέχεια κάθε νομιμοποίηση των αντιδράσεών τους. Θέλουν επίσης να σπάσουν την ενότητα του λαού μέσα από την εκλογολογία και την κομματική αντιπαράθεση.\nΑντωνης 21 Απριλίου 2012 - 9:29 π.μ.\nCos 21 Απριλίου 2012 - 12:12 μ.μ.\nΑνατριχιαστικά! Τίποτα άλλο.\nfaros 21 Απριλίου 2012 - 1:03 μ.μ.\nΕντάξει, μια τρομοκράτηση από την επερχόμενη λαϊκή παρέμβαση με ταξικό προσανατολισμό, αρκετοί, την έχουν νιώσει για τα καλά στο πετσί τους !\nΜερικά "όνειρα" θα βγουν αληθινά !\nΑς το έχουν υπόψη τους ...\nΑνώνυμος 21 Απριλίου 2012 - 2:04 μ.μ.\nΟ πόλεμος στους καπιταλιστές και η όξυνση της ταξικής πάλης θα γεννάει εφιάλτες σε αστούς και οπορτουνιστές και δεν θα μπορούν να κρύψουν τις επιδιώξεις τους να κρατήσουν ζωντανή τη σαπίλα τους\nΕτοιμότητα για όλα τα ενδεχόμενα χούντες πολέμους προβοκάτσιες\nΑΝΤΕΠΙΘΕΣΗ ΙΣΧΗΡΟ ΚΚΕ\nEG 21 Απριλίου 2012 - 2:25 μ.μ.\nΓια να κάνω σύνδεση και με τον τίτλο, FEAR and TREMBLING των ανωτέρω συντακτών:\nΓια το ΣΚΑΙ : το ΚΚΕ νέτα-σκέτα, καθαρά και ξάστερα, οι 10 πληγές του Φαραώ μαζεμένες σε 1 μόνο κόμμα, ο ΑντίΧριστος, το 666, ο Εξορκιστής, Κόκκινη ομίχλη, Red Dragon κλπ\nΓια το Ελληνάκι: το καπέλωμα της σκέψης εις βάρος της πανανθρώπινης συνείδησης, δηλαδή σκεπτικιστής, not bad αναρχίζων, αριστερίζων, φιλελευθερίζων και πάλι δεν βάζει το χέρι του στη φωτιά για τίποτα και για κανέναν.\nΠαρεμπιπτόντως όμως να ρωτήσω , είναι Προφήτης ή Άγιος αυτός ο Ράμφος, γιατί δεν έχω καταλάβει απ’ τα συμφραζόμενα του συντάκτη, γιατί φαίνεται να τον λαμβάνει πολύ σοβαρά υπόψιν του-τόσο που τον κάνει πρώτη φορά σίγουρο για να μιλήσει για την ψήφο του- κάτι δηλαδή σαν Ευαγγέλιο, σαν Αγία Γραφή, σαν τις 10 Εντολές, παρόλο που δεν μασάει ούτε από σφιχτές πολιτικές, ούτε από απαρχαιωμένα μανιφέστα (…την άποψη του Στέλιου Ράμφου : «Όλα τα κόμματα πλην της Δράσης του Στέφανου Μάνου είναι συντηρητικά. Γι’ αυτό η Δράση δεν εμφανίζεται ποτέ στις δημοσκοπήσεις» ….νιώθω για πρώτη φορά τη σιγουριά να μιλήσω ανοιχτά για την ψήφο μου.) Πάντως απ’ ότι κατάλαβα είναι κάτι σαν τον γέροντα Παϊσιο, για τον οποίο έμαθα από την εφημερίδα ΔΗΜΟΚΡΑΤΙΑ.\nΓια την πλατεία: όλα τα κόμματα είναι ίδια, οπότε ΑΠΟΧΗ, μήπως και το πάρουνε χαμπάρι ότι δεν τους σηκώνει το κλίμα και ξεκουμπιστούν να φύγουν.\nΑντωνης 21 Απριλίου 2012 - 2:30 μ.μ.\nΈγιναν τόσο διασκεδαστικές ως προς τις παρενέργειες που προκαλούν πλέον οι εκλογές που θα ευχόταν κανείς να γινόντουσαν κάθε εξάμηνο.\nΚώστας Α. 21 Απριλίου 2012 - 4:01 μ.μ.\nΑπό το στόμα σου και στις κάλπης τ'αυτί :)\nΑυτός άλλωστε είναι ο στόχος!\nTRASH 21 Απριλίου 2012 - 4:48 μ.μ.\nΜην παίρνεις και όρκο πως ΔΕΝ θα γίνονται ανά εξάμηνο...\nΑνώνυμος 21 Απριλίου 2012 - 4:19 μ.μ.\nΩς γαρ τοις παιδίοις τα προσωπεία φαίνεται δεινά και τρομερά δι' απειρίαν, τοιούτον τι και ημείς πάσχομεν προς τα πράγματα...\nΔυστυχώς έτσι έχουν τα πράγματα. Η νηπιώδης πολιτική σκέψη του νεοέλληνα εξακολουθεί να τρομάζει από τα διάφορα διαδικτυακά και τηλεοπτικά μορμολύκεια που τον απειλούν καθημερινά με λοιμούς, σεισμούς και καταποντισμούς αν δεν στηρίξει εκλογικά τα μνημόνια.\nΓι' αυτό χρειάζεται να κάνουμε όλοι μας σοβαρή πολιτική δουλειά το επόμενο δεκαπενθήμερο. Γίνεται λοιπόν γι' αυτό το μικρό χρονικό διάστημα τουλάχιστον, να μην πλακωνόμαστε μεταξύ μας;


Ανασκαφές - Αναβίωση των Νεμέων Αγώνων\nΑρχική Αρχαία Νεμέα Ανασκαφές UCB\nΕκτύπωση\t| Εμφανίσεις: 7942\nΤο μεγαλύτερο μέρος του υλικού αυτής της ιστοσελίδας προέρχεται από τις ανασκαφές που πραγματοποιήθηκαν στη Νεμέα από το Πανεπιστήμιο της Καλιφόρνιας στο Μπέρκλεϊ μεταξύ των ετών 1971 έως 2004, υπό την αιγίδα της Αμερικανικής Σχολής Κλασικών Σπουδών στην Αθήνα και με την άδεια και επίβλεψη της Αρχαιολογικής Υπηρεσίας του Υπουργείου Πολιτισμού της Ελληνικής Δημοκρατίας. Διευθυντής αυτών των ανασκαφών ήταν ο Καθηγητής Στέφανος Μίλλερ, ο οποίος πλέον έχει συνταξιοδοτηθεί.\nΑνασκαφές γύρω από το Ιερό έγιναν το 1884 από ομάδα Γάλλων και επαναλήφθηκαν τα έτη 1924-1926, 1962 και 1964 από την Αμερικανική Σχολή Κλασικών Σπουδών στην Αθήνα, με εν μέρει χρηματοδότηση από το πανεπιστήμιο του Σιντσινάτι. Οι εργασίες του Μπέρκλεϊ χρηματοδοτήθηκαν με ιδιωτικές χορηγίες από τις Η.Π.Α., εκτός από εκείνες της αναστήλωσης του Ναού που ξεκίνησαν από τις Η.Π.Α. αλλά στη συνέχεια χρηματοδοτήθηκαν από ιδιωτικές πηγές στην Ελλάδα.\nΙούλιος 1971 – Διορισμός Μίλλερ από το Τμήμα Κλασικών Σπουδών ως Διευθυντή Ανασκαφών στη Νεμέα.\nΜάιος-Ιούλιος 1973 – Αγορά του μεγαλύτερου μέρους της έκτασης του σταδίου και του ιερού. Προκαταρκτικές εργασίες επί τόπου, περιλαμβανομένης της εγκατάστασης γεωγραφικού συστήματος αναφοράς, εξαρτημένου από την Γεωγραφική Υπηρεσία Στρατού.\nΑπρίλιος-Ιούλιος 1974 – Πρώτη πλήρης περίοδος ανασκαφών με τέσσερα συνεργεία στο ιερό και ένα στο στάδιο.\n19 Ιουλίου 1974 – Αποκάλυψη της γραμμής εκκίνησης του σταδίου σε βάθος 6.85 μέτρων κάτω από την τότε επιφάνεια του εδάφους.\nΜάιος 1975 – Έναρξη κατασκευής του Μουσείου.\n3 Μαΐου 1978 – Αποκάλυψη της θολωτής στοάς εισόδου στο στάδιο.\nΙούνιος-Ιούλιος 1979 – Αποκάλυψη του Ηρώου του Οφέλτη.\n1980-1982 – Εκπόνηση αρχιτεκτονικής μελέτης του ναού από τον Φ. Α. Κούπερ.\nΑπρίλιος 1983 – Έκθεση για το Ναό του Νεμείου Διός στο Μουσείο Μπενάκη στην Αθήνα.\n28 Μαΐου 1984 – Παράδοση του Μουσείου.\n6 Ιουλίου 1994 – Παράδοση του Σταδίου.\n1η Ιουνίου 1996 – Πρώτη Σύγχρονη Νεμεάδα.\n25 Ιουλίου 1999 – Εγκαινιασμός Αναστήλωσης του Ναού.\n3 Ιουνίου 2000 – Δεύτερη Σύγχρονη Νεμεάδα.\nΜάιος-Ιούλιος 2001 – Αποκάλυψη ιχνών του ιπποδρόμου.\n3 Ιουλίου 2002 – Ολοκλήρωση της πρώτης φάσης αναστήλωσης του Ναού του Νεμείου Διός.\n31 Ιουλίου 2004 – Τρίτη Σύγχρονη Νεμεάδα.\n31 Δεκεμβρίου 2004 – Συνταξιοδότηση Στέφανου Μίλλερ.\n1η Ιουλίου 2005 – Η Κιμ Σέλτον αναλαμβάνει τη διεύθυνση του Κέντρου Νεμέας.\n21 Ιουνίου 2008 – Τέταρτη Σύγχρονη Νεμεάδα.\n23 Ιουνίου 2012 – Πέμπτη Σύγχρονη Νεμεάδα.\n2 Ιουνίου 2013 – Αφιέρωση του Κίονα του Οφέλτη στην Πλατεία Παπαλεξόπουλου (Δελτίο Τύπου #17).\n15 Ιουνίου 2013 – Επίσημη ολοκλήρωση της δεύτερης φάσης της αναστήλωσης του Ναού του Διός.\n23 Οκτωβρίου 2013 – Το στάδιο φιλοξενεί το παγκράτιο.\n13 Ιουνίου 2014 – Επίσκεψη από ICOMOS.\n11 Ιουνίου 2016 – Έκτη Σύγχρονη Νεμεάδα.\nΝεμέα Ι = Birge, Darice E., Lynn H. Kraynak, and Stephen G. Miller, The Sacred Square, the Xenon, and the Bath (University of California Press 1992).\nΝεμέα ΙΙ = Stephen G. Miller, The Early Hellenistic Stadium (UC Press 2001).\nΝεμέα ΙΙΙ = Robert C. Knapp and John D. Mac Isaac, The Coins (UC Press 2005).\nΝεμέα IV = Jorge J. Bravo III, The Shrine of Opheltes (UC Press 2018)\nΣτέφανος Γ. Μίλλερ, Νεμέα. Οδηγός Αρχαιολογικού Χώρου και Μουσείου (Υπουργείο Πολιτισμού, Αθήνα 2004) με βιβλιογραφία.


«Κόκκινο» μυστήριο σε τάφο των Μάγια - Newsbomb\nΠΟΛΙΤΙΣΜΟΣ 07/12/2012 10:09\n«Κόκκινο» μυστήριο σε τάφο των Μάγια\nΤην πρώτη ματιά κατάφεραν να ρίξουν οι επιστήμονες σε ταφικό θάλαμο των Μάγια, που έχει ανακαλυφθεί από το 1999, όμως μόλις σήμερα αποκάλυψε τα μυστικά του...\nΟι ερευνητές του Εθνικού Ινστιτούτου Ανθρωπολογίας και Ιστορίας στο Μεξικό είδαν μέσα στον τάφο, με τη βοήθεια μιας τηλεχειριζόμενης κάμερας που φωτογράφισε τις περίεργες τοιχογραφίες. Οι αρχαιολόγοι υπολογίζουν ότι ο τάφος έχει ηλικία 1.500 ετών.\nΤο μυστήριο της υπόθεσης βρίσκεται στο κόκκινο χρώμα των τοιχογραφιών, το οποίο οι Μάγια χρησιμοποιούσαν για να συμβολίσουν το αίμα, που του απέδιδαν ιερές ιδιότητες, ως πηγή ζωής. Συχνά, το κόκκινο χρώμα διακοσμούσε βασιλικούς τάφους.\nΟι τοιχογραφίες έχουν ζωγραφιστεί βιαστικά και είναι περισσότερο αφαιρετικές από άλλες που έχουν βρεθεί στην ίδια περιοχή. «Πρόκειται για περίεργο στυλ» για το Παλένκε, δηλώνει ένας από τους αρχαιολόγους.\nΤο μυστήριο ίσως λύσουν επόμενες ανασκαφές, που θα ανακαλύψουν και σε ποιον ανήκει ο τάφος, στοιχείο που μέχρι στιγμής παραμένει άγνωστο.\nΟ τάφος βρίσκεται στο νότιο Μεξικό, στη ζούγκλα του Παλένκε, της ισχυρής πόλης των Μάγια από το 500 έως το 700 μ.Χ.\nΠΟΛΙΤΙΣΜΟΣ ΤΩΝ ΜΑΓΙΑ


Αθήνα:παρουσιάστηκε ο σχεδιασμός για την ανάπλαση της Γκράβας - Ypodomes.com\nΑθήνα:παρουσιάστηκε ο σχεδιασμός για την ανάπλαση της Γκράβας\nΗ Υπουργός Παιδείας, Διά Βίου Μάθησης και Θρησκευμάτων, ¶ννα Διαμαντοπούλου, κάλεσε σήμερα 08/02/2012 στο Υπουργείο, τους Διευθυντές όλων των σχολείων του συγκροτήματος της Γκράβας, τις αρμόδιες αντιδημάρχους Παιδείας των Δήμων Αθηναίων και Γαλατσίου και εκπροσώπους της εκπαιδευτικής κοινότητας, στο πλαίσιο της παρουσίασης του συνολικού σχεδιασμού για την ανάπλαση του χώρου της Γκράβας, την ενεργειακή αναβάθμιση των κτηρίων, την αναβάθμιση του ψηφιακού εξοπλισμού και των υποδομών δικτύου του σχολικού συγκροτήματος.\nΗ σημερινή συνάντηση είχε στόχο την ενημέρωση των εκπαιδευτικών ώστε να συμμετέχουν ενεργά στο πρόγραμμα αναμόρφωσης της Γκράβας. Για το σκοπό αυτό θα δημιουργηθεί μια ομάδα εργασίας από εκπαιδευτικούς, οι οποίοι θα βρίσκονται σε συνεχή συνεργασία με τους εμπλεκόμενους φορείς.\n«Η παρέμβαση στη Γκράβα είναι απολύτως αναγκαία. Δεν είναι εύκολη, αλλά με την έμπνευση και την πίστη των εκπαιδευτικών μπορεί να πραγματοποιηθεί και να αποτελέσει πρότυπο για άλλα σχολεία», τόνισε η Υπουργός κατά τη διάρκεια της συνάντησης.\nΗ κα Διαμαντοπούλου είπε : “Γκράβα” στα αρβανίτικα σημαίνει «χαράδρα». Είμαστε αποφασισμένοι όλοι αυτό το σχολείο από «χαράδρα» να γίνει σχολείο «κορυφή». Είναι το μεγαλύτερο συγκρότημα της χώρας με 4.000 παιδιά, 450 εκπαιδευτικούς και όλες τις βαθμίδες της εκπαίδευσης: από νηπιαγωγείο, δημοτικό, γυμνάσιο, λύκειο, ΙΕΚ και ειδικό σχολείο.\nΈχει γίνει μια σοβαρή προεργασία. Σήμερα αποφασίσαμε με τους δύο Δημάρχους, τον Γιώργο Καμίνη, δήμαρχο Αθηναίων και τον Κυριάκο Τσίρο, δήμαρχο Γαλατσίου, που στις αρμοδιότητές τους εντάσσεται και το σχολείο αυτό, μια μεγάλη και ολιστική παρέμβαση, αρχιτεκτονική και οικοδομική, που θα ανοίξει το σχολείο στην κοινωνία και θα το κάνει ένα όμορφο, ζεστό, καθαρό, λειτουργικό σχολείο για τα παιδιά.\nΘα γίνει πρότυπο ενεργειακής πολιτικής, σε συνεργασία με το Κέντρο Ανανεώσιμων Πηγών Ενέργειας. Θα έχει τη δυνατότητα και να παράγει ενέργεια και να εξοικονομεί. Θα γίνει πρότυπο ψηφιακό σχολείο, ήδη τοποθετήθηκαν οι διαδραστικοί πίνακες. Σκοπός είναι να έχουμε ένα σχολείο ανοιχτό όλη την ημέρα για τους πολίτες των δύο δήμων με προγράμματα Διά Βίου Εκπαίδευσης.\nΠρωτίστως θέλουμε να πείσουμε τους καθηγητές, τους γονείς και τους μαθητές ότι στόχος μας είναι από τη «χαράδρα» να πάμε στην «κορυφή». Τα μεγάλα σχολεία μπορούν να είναι καλά πιλοτικά σχολεία σε θέματα κτηρίων, εκπαιδευτικών προγραμμάτων, ψηφιακής σύγκλισης και ενεργειακής πολιτικής.\nΤο σχέδιό μας έχει τρία επίπεδα, βραχυπρόθεσμο, δηλαδή άμεσες παρεμβάσεις που έχουν ήδη ξεκινήσει π.χ. ψηφιακές, μεσοπρόθεσμο, για να ολοκληρωθούν τα ενεργειακά και μακροπρόθεσμο, να το κάνουμε ένα υπόδειγμα σχολείου σε πανελλαδικό επίπεδο.\nΙδιαίτερο λόγο για τη φύλαξη του σχολικού συγκροτήματος έκανε ο Γιώργος Καμίνης λέγοντας : “Θέλουμε το σχολείο να παραμένει ανοιχτό μέχρι αργά το βράδυ, ώστε να φιλοξενεί δραστηριότητες. Το πρόβλημα της ασφάλειας πρώτα από όλα δημιουργείται από την ερήμωση. Είναι ένα πρόγραμμα με ολιστική προσέγγιση σε θέματα πολεοδομικής και αρχιτεκτονικής ανάπλασης του σχολείου με παρεμβάσεις σε θέματα περιβαλλοντικής πολιτικής. Για όλα αυτά θα πρέπει να συζητήσουμε με τα παιδιά, να ακούσουμε τη γνώμη τους γιατί έχουν πολλά να μας πουν και γιατί οι αλλαγές απευθύνονται σε αυτά.\nΌταν θα έχουμε τη μελέτη θα μπορούμε να έχουμε και τα χρονοδιαγράμματα. Αυτό που ακούμε με μεγάλη ευχαρίστηση είναι ότι τα λεφτά υπάρχουν. Ο δήμαρχος Γαλατσίου κατέληξε ευχαριστώντας την υπουργό για την πρωτοβουλία της : Αυτή την πρωτοβουλία της υπουργού, είπε, θα τη στηρίξουμε ως δήμος. Το σχολείο από γκέτο θα γίνει μια αξιόλογη σχολική μονάδα. Ευχαριστούμε πολύ την υπουργό για την πρωτοβουλία.\nΑθήνα:μέχρι τον Μάρτη αναμένεται ο διαγωνισμός για την παραχώρηση του IBC


DIY κλειστά τερράριουμ,DIY Terrarium,DIY διακοσμητικά,DIY κατασκευές,γυάλινα μπουκάλια,\nΤα DIY κλειστά τερράριουμ είναι ένας από τους καλύτερους τρόπους για να δημιουργήσετε ένα μικρό οικοσύστημα σε μικροσκοπικά και μεγάλα γυάλινα δοχεία και μπουκάλια. Ρίξτε μια ματιά σε μερικές απίστευτες ιδέες για να φτιάξετε το δικός σας μίνι οικοσύστημα. DIY: Φτιάξτε Terrariums με κορνίζες τους ενός ευρώ! ΒΙΝΤΕΟ\nΤο παλαιότερο κλειστό τερράριουμ\n15 DIY Κλειστά Τερράριουμ\nΤο 1960, ένας Βρετανός, ο David Latimer, δημιούργησε το παλαιότερο τερράριουμ στον κόσμο μέσα σε ένα μπουκάλι 40 λίτρων με λίγο λίπασμα και μερικές σταγόνες νερού. Φύτεψε τραδεσκάντιες, οι οποίες μεγάλωσαν και δημιουργήσαν το δικό τους οικοσύστημα – μια μίνι ατμόσφαιρα.\nΤο τερράριουμ ποτίστηκε για τελευταία φορά το 1972 και από τότε ακμάζει και είναι πράσινο. Το μίνι οικοσύστημα έχει τοποθετηθεί 2 μέτρα από το παράθυρο στο ίδιο σημείο τα τελευταία 27 χρόνια.\nΦτιάξτε τον κλειστό κήπο σας χρησιμοποιώντας καθαρά γυάλινα βάζα, τύρφη, χαλίκι, ύφασμα εδαφοκάλυψης για έλεγχο ζιζανίων και μερικά κλαδιά και βότσαλα για να ολοκληρώσετε την εμφάνιση.\nΑυτό το DIY μπουκάλι τερράριουμ είναι εύκολο στην κατασκευή και θα διακοσμεί τους εσωτερικούς σας χώρους για τα επόμενα χρόνια, εάν το φροντίζετε σωστά\nΚαλλιεργήστε φυτά υψηλής υγρασίας όπως φτέρες, κισσός και πεπερόμια, στρώνοντας τη βάση ενός καθαρού βάζου με χαλίκια, φύλλα βρύου και τύρφη.\nΔιογκωμένη άργιλος, βρύα, φυτόχωμα, λίπασμα χωρίς τύρφη, ένα γυάλινο βάζο και το αγαπημένο σας φυτό εσωτερικού χώρου είναι όλα όσα χρειάζεστε για να δημιουργήσετε αυτό το βοτανικό βάζο.\nΑυτό το ιδιόμορφο έργο απαιτεί ένα βάζο, χαλίκια, φυτόχωμα, λίγο λίπασμα και ένα μικρό μόσχευμα φυτού.\nΓεμίστε ένα βάζο με κομμάτια τούβλου, ελαφρόπετρα, ροκανίδια ψαμμίτη και κομματια φλοιού και φυτέψτε μια μίνι ορχιδέα που αγαπά την υγρασία στο τερράριουμ.\nΚαλλιεργήστε λουλούδια που αγαπούν την υγρασία σε ένα διαφανές σφραγισμένο γυάλινο βάζο με στρώσεις με χαλίκι ενυδρείου, σκόνη ελαφρόπετρας, φύλλο βρύου και μερικές διακοσμητικές πέτρες.\nΔείτε ακόμη Φτιάξτε το δικό σας terrarium με βαζάκια!\nΤο μπονσάι δείχνει σούπερ αριστοκρατικό σε γυάλινο βάζο, δημιουργώντας ένα εντυπωσιακό τερράριουμ.\nΔώστε σε μια άδεια γωνια του σπιτιού σας μια ονειρική ανανέωση με αυτόν τον εσωτερικό κήπο χρησιμοποιώντας μίνι φιγούρες καλύβων για πρόσθετη γοητεία.\nΈνα μίνι δάσος τερράριουμ είναι ένας δημιουργικός τρόπος για να επιδείξετε τις δεξιότητές σας στην κηπουρική και να προσθέσετε ενδιαφέρουσα διακοσμητικά στο σπίτι σας.\nΈνα μεγάλο τερράριουμ σε σχήμα λάμπας θα προσθέσει τις τέλειες τροπικές δονήσεις στον εσωτερικό σας χώρο. Τοποθετήστε το σε έντονο φως για καλύτερη ανάπτυξη του φυτού.\nΦτιάξτε διαφόρων μεγεθών τερράριουμ με χαλίκια, βότσαλα ποταμού, κάρβουνο και μερικά μίνι δενδρύλλια. Καλύψτε τα φελλό για να προκληθεί εξάτμιση.\nΔώστε στο φυτό σας που αγαπά την υγρασία ένα εξατομικευμένο βάζο για να ευδοκιμήσει διασφαλίζοντας ότι πληροί όλες τις απαιτήσεις του.\nΑυτό το DIY τερράριουμ είναι εύκολο στην κατασκευή και χρειάζεται ένα γυάλινο βάζο, διογκωμένη άργιλο, τύρφη, μείγμα κήπου και μερικά μίνι δενδρύλλια.\nΜπορείτε επίσης να φτιάξετε ένα τερράριουμ χρησιμοποιώντας διαφορετικά φυτά σε πολλά μπουκάλια. Θα πάρει λίγο χρόνο, αλλά θα αξίζει τον κόπο.\nΔείτε επίσης Φτιάξτε το δικό σας terrarium με χρωματιστή άμμο\nDIY Terrariumdiy διακοσμητικάdiy κατασκευέςDIY κλειστά τερράριουμγυάλινα μπουκάλια\nPrevious article 12 Μοντέλα που Κάνουν Πασαρέλα Μετά τα 50 και Αποδεικνύουν ότι η Ηλικία Είναι Απλώς ένα Νούμερο\nNext article 6 Έξυπνοι Τρόποι για να Μείνετε Ασφαλείς όταν σας Ακολουθούν. Γυναίκες σε κίνδυνο!\n6 Έξυπνοι Τρόποι για να Μείνετε Ασφαλείς όταν σας Ακολουθούν. Γυναίκες σε κίνδυνο!


Το οκτώ και το χταπόδι (Μαθαίνω να μετρώ) .: Για το παιδί .: Ματιά\nΜατιά .: Σπίτι .: Για το παιδί .: Το οκτώ και το χταπόδι (Μαθαίνω να μετρώ)\nΤο οκτώ και το χταπόδι (Μαθαίνω να μετρώ)\nΠαιχνίδι και γνώση συμπορεύονται σε αυτό το χταπόδι που μας μαθαίνει να μετράμε μέχρι το οκτώ.\n24 Ιαν 2019 24 Ιαν 2019\nΧαρτόνι πολύ χοντρό\nΆσπρη και μαύρη τσόχα ή μπογιά\nΦτιάχνουμε το πάνω μέρος του χταποδιού μας κόβοντας ένα μεγάλο ημικύκλιο. Μπορούμε για βοηθό μας να έχουμε ένα πολύ μεγάλο μπωλ ή μια μεγάλη λεκάνη που να την έχουμε σαν οδηγό -γράφοντας με μολύβι το μισό περίγραμμά της- για να είναι άψογο το ημικύκλιό μας. Έχοντας σαν πατρόν το ημικύκλιο της τσόχας μας φτιάχνουμε το περίγραμμα με το μολύβι και κόβουμε και το χαρτόνι.\nΚόβουμε το κορδόνι σε 8 ίσα κομμάτια και κάνουμε ένα κόμπο στο τέλος του κάθε κορδονιού. Περνάμε μία χάνδρα στο πρώτο, δύο στο δεύτερο μέχρι να φτάσουμε τις οκτώ στο όγδοο. Κολλάμε με τη σειρά τα πόδια του χταποδιού μας στο πίσω μέρος του χαρτονιού και αν θέλουμε συρράπτουμε για μεγαλύτερη ασφάλεια. Τώρα κολλάμε πολύ καλά την κομμένη τσόχα μας πάνω στο χοντρό χαρτόνι. Κόβουμε από άσπρη και μαύρη τσόχα ματάκια και αριθμούς και τα κολλάμε πάνω της ή τα βάφουμε με μπογιά. Αφήνουμε το χταπόδι μας να στεγνώσει και να ετοιμαστεί για ώρες παιχνιδιού και γνώσης!\nΈνα χαρούμενο χταπόδι\nΥλικά: Θαλασσινά (χταπόδι, μύδια, στρείδια, καλαμάρι, γαρίδες κτλ) 2 κουταλάκια του γλυκού...\nΠαραδοσιακό ψήσιμο λουκάνικων\nΤα λουκάνικα για να τα ψήνουμε πιο παραδοσιακά, πρέπει να τα ψήνουμε...\nΤο σύνηθες είναι να μεταφέρεται το περιεχόμενο βιβλίων στην μικρή (της τηλεόρασης)...


«Μόλις ακούσετε το σύνθημα κρυφτείτε»: Αυτή είναι ουσιαστικά μία από τις συστάσεις της εργοδοσίας των «Jumbo» στο προσωπικό της, σε περίπτωση που γίνει αντιληπτή η παρουσία ελεγκτών του υπουργείου.\nΠρόκειται για mail που διακινήθηκε μέρες γιορτών πριν από δύο χρόνια «υπηρεσιακά» στους υπεύθυνους της εταιρείας, ως …μέτρο για να κουκουλώνονται οι παραβάσεις σχετικά με το ωράριο, που πάντα τέτοιες μέρες γίνεται λάστιχο.\nΠιο συγκεκριμένα, υψηλά ιστάμενο στέλεχος της επιχείρησης με το συγκεκριμένο mail έδινε σαφείς οδηγίες στους υπεύθυνους καταστημάτων για το πώς έπρεπε να προετοιμάσουν το σύνολο του προσωπικού να αντιδράσει σε περίπτωση ελέγχου στο κατάστημα.\n«Παρακαλείται ο κ. (το όνομα του υπεύθυνου καταστήματος) να μεταβεί στον χώρο της γεννήτριας, ο κ. στον χώρο της γεννήτριας παρακαλώ»: Οπως αναφέρει το παραπάνω mail, αυτή η …αθώα ανακοίνωση θα έπρεπε να ακουστεί από τα μεγάφωνα στο κατάστημα, μόλις εντοπίζονταν οι ελεγκτές. Οπως αναφέρεται στις οδηγίες του mail, «η υποδοχή ή τα ταμεία με το που θα εντοπίσουν τον έλεγχο να μπαίνει» θα πρέπει να κάνουν την παραπάνω ανακοίνωση.\nΜε το άκουσμα του συνθήματος το προσωπικό «θα φροντίσει ανάλογα του προγράμματος εργασίας του να πράξει ανάλογα», εξηγούσε το μήνυμα και προέτρεπε τους αρμοδίους να δώσουν «τις προφορικές τους οδηγίες» σε όλους τους εργαζόμενους. Με το άκουσμα του μηνύματος, δηλαδή, κάθε εργαζόμενος που ήταν δηλωμένος με ρεπό στα χαρτιά αλλά στην πράξη είχε κληθεί να δουλέψει, που το ωράριο στη σύμβασή του ήταν 6ωρο αλλά έκλεινε 8 και 10 ώρες στο κατάστημα, θα έπρεπε να «πράξει ανάλογα». Δυστυχώς το γραπτό μήνυμα δεν έδινε πιο αναλυτικές οδηγίες για το προσωπικό. Ετσι, μπορούμε μόνο να φανταστούμε τις «προφορικές οδηγίες» των υπευθύνων στους εργαζόμενους να «μεταβούν στη γεννήτρια», να κρυφτούν στις αποθήκες και να παριστάνουν τους πελάτες που χαζεύουν τα ράφια μέχρι να ολοκληρωθεί ο …έλεγχος.\n22 Δεκεμβρίου 2021 10:38 ΠΜ


Έπεσε ΣΟΥΧΟΙ 26 στην Χαλκιδική - Εντοπίστηκε ο πιλότος - OnAlert.gr\nΈπεσε ΣΟΥΧΟΙ 26 στην Χαλκιδική - Εντοπίστηκε ο πιλότος\n24.09.2014 | 18:33\nΕπεσε ρωσικής κατασκευής ακροβατικό αεροσκάφος Σουχόϊ 26 στην Χαλκιδική. Ο Λιθουανός πιλότος του ευτυχώς σώθηκε και εντοπίστηκε από ελκόπτερο της ΠΑ.\nΤο αεροσκάφος από τη Λιθουανία είχε απογειωθεί από το αεροδρόμιο της Καβάλας με προορισμό το Τατόϊ όπου θα συμμετείχε στο air show του Athens Flying Week.\nTo Σουχόι 26 απογειώθηκε στις 15.31 και στις 15.51 δηλώθηκε ότι αγνοείται. Δύο ελικόπτερα της ΠΑ κι ένα C 130 απογειώθηκαν αμέσως και στις 18.07 ένα από τα δύο ελικόπτερα της ΠΑ εντόπισε τον πιλότο ο οποίος μεταφέρθηκε στη Θεσσαλονίκη.\nΤην Τετάρτη 24 Σεπτεμβρίου 2014 και ώρα 17:17, ελικόπτερο Super Puma της Πολεμικής Αεροπορίας (ΠΑ) απογειώθηκε από την 130 Σμηναρχία Μάχης, στη Λήμνο, με σκοπό τον εντοπισμό αγνοούμενου πολιτικού μονοθέσιου αεροσκάφους τύπου SU-26, από τη Λιθουανία.\nΣτις 18:07, το πλήρωμα του ελικοπτέρου εντόπισε και περισυνέλεξε σώο τον κυβερνήτη του αεροσκάφους, στη θαλάσσια περιοχή, τέσσερα (4) ναυτικά μίλια ανατολικά από το ακρωτήριο Αράπης, στη Σιθωνία και τον μετέφερε με ασφάλεια στην 113 Πτέρυγα Μάχης (ΠΜ), στη Θεσσαλονίκη.\nΤο αεροσκάφος είχε απογειωθεί από το αεροδρόμιο Χρυσούπολης, στην Καβάλα, με προορισμό το αεροδρόμιο Δεκέλειας, στο Τατόι.\nΣτις έρευνες συμμετείχαν επίσης ένα (1) ελικόπτερο ΑΒ-205 από την 111ΠΜ, στο Βόλο και ένα C-130 από την 112ΠΜ, στην Ελευσίνα.\nTags: ΣΟΥΧΟΙ,SUKHOI 26, SUKHOI, ΡΩΣΙΚΟ ΑΚΡΟΒΑΤΙΚΟ,ΧΑΛΚΙΔΙΚΗ,ΔΕΛΤΙΟ,


Λιγνίτης : ο δικός μας μαύρος χρυσός: Μετά τον "άρτο", τελειώνει και το εγχώριο "θέαμα". Ποιος ακριβώς έδωσε πιστολιά στο Ελληνικό ποδόσφαιρο;\nΜετά τον "άρτο", τελειώνει και το εγχώριο "θέαμα". Ποιος ακριβώς έδωσε πιστολιά στο Ελληνικό ποδόσφαιρο;\nΉταν το 89:28 στον προχθεσινό αγώνα της Τούμπας, η μπάλα είχε καταλήξει στα δίχτυα της ΑΕΚ κι όπως είδε το πανελλήνιο απ' την τηλεόραση κι όλος ο πλανήτης μέσω ίντερνετ, ο διαιτητής είχε σηκώσει το χέρι του κι έδειχνε σέντρα, κατακυρώνοντας το γκολ.\nΤην ίδια χρονική στιγμή ο βοηθός διαιτητής, αυτός που έχει την αρμοδιότητα να ελέγχει το οφσάιντ, όχι μόνο δεν έδειχνε οφσάιντ, αλλά με κατεβασμένη σημαία έτρεχε κι αυτός προς τη σέντρα, κατακυρώνοντας με τη σειρά του το γκολ. Στην εποχή του YouΤube είναι πλέον πολύ εύκολο να βρει κανείς βίντεο με λήψεις από διάφορες γωνίες, δύσκολα μένει κατι κρυφό.\nΕνώ λοιπόν διαιτητής και βοηθός διαιτητής, ΟΜΟΦΩΝΑ, θεώρησαν το γκολ έγκυρο κι έτρεχαν προς τη σέντρα, ξαφνικά ΚΑΤΙ έγινε, σταμάτησαν κι άρχισαν τη συζήτηση. Γιατί να μην υποθέσουμε πως άκουσαν στην ενδοεπικοινωνία κάποιον τρίτο να τους λέει "Για πού νομίζετε πως το βάλατε; Δεν είπαμε πως δεν πρέπει να νικήσει ο ΠΑΟΚ;" Και ποιος μπορεί να ήταν ο κάποιος τρίτος;\nΜετά από λίγο ο διαιτητής αποφάσισε ν' ακυρώσει το γκολ, που ο ίδιος είχε κατακυρώσει, προκαλώντας την έκρηξη του Προέδρου του ΠΑΟΚ, που είδεκλέφτες μέσα στο σπίτι του κι έτρεξε να τους διώξει. Μόνο που ο νόμος λέει πως πρέπει να ...\nέχεις ίδια ισχύ όπλου για να διώξεις τον κλέφτη μέσα απ' το σπίτι σου, αν ο κλέφτης κρατά μαχαίρι δεν επιτρέπεται να χρησιμοποιήσεις πυροβόλο. Και κάπου εκεί ο ΠΑΟΚ έχασε πολύ εύκολα το δίκιο του, η εικόνα του κουμπουροφόρου Προέδρου έκανε το γύρο του πλανήτη. Αλλά αξίζουν πολλά μπράβο στον κόσμο της εξέδρας, που είδε για πολλοστή φορά κάποιο διαιτητή να τινάζει προκλητικά την Τούμπα στον αέρα και παρέμεινε αυτή τη φορά ψύχραιμος, πριν μια δεκαετία θα είχαν μπει όλοι μέσα να πάρουν στο κυνήγι τον κλέφτη.\nΔυο ώρες αργότερα, ο ίδιος διαιτητής, αυτός που αρχικά είχε κατακυρώσει το γκολ και στη συνέχεια το ακύρωσε, άλλαξε για ακόμα μια φορά γνώμη κι έγραψε στο φύλλο αγώνα πως κατακυρώνει το γκολ. Μόνο που μια μέρα μετά αθλητικοί ιστότοποι δημοσίευσαν αυτούσιο το φύλλο αγώνα και άναυδη η οικουμένη πληροφορήθηκε πως ο διαιτητής, αυτός που άλλαξε τρεις φορές άποψη το βράδυ της Κυριακής, ψεύδεται ασύστολα και υποτιμά τη νοημοσύνη όλων όσων είδαν τι συνέβη: "Στο 89 λεπτό του αγώνα μετά από επίτευξη τέρματος της γηπεδούχου ομάδος, αρχικά ύψωσα το χέρι μου υποδεικνύοντας παράβαση οφσάιτ".\nΑυτό λοιπόν που εγώ καταλαβαίνω είναι πως εδώ έχουμε μια καραμπινάτη απόπειρα αλλοίωσης αποτελέσματος ποδοσφαιρικού αγώνα, καθώς το γκολ μπήκε στο 90 και είναι εξαιρετικά αμφίβολο αν στις καθυστερήσεις θα προλάβαινε η ΑΕΚ να σώσει την παρτίδα ισοφαρίζοντας. Ποδόσφαιρο είναι, όλα τα έχουμε δει, ακόμα και τη Γιουνάιτεντ να ξεραίνει τους Γερμανούς στις καθυστερήσεις και να παίρνει το Τσάμπιονς Λιγκ, αλλά αυτά μάλλον δεν γίνονται κάθε μέρα και των φρονίμων τα παιδιά πριν πεινάσουν μαγειρεύουν. Κατόπιν αυτού, για καλό και για κακό, το καθ' όλα και με ΟΜΟΦΩΝΗ απόφαση διαιτητή και βοηθού κανονικό γκολ του ΠΑΟΚ δεν έπρεπε με τίποτα να μετρήσει. Προβλέπεται άραγε δίωξη για αναληθή συμπλήρωση φύλλου αγώνα; Για ηθική αυτουργία σε πρόκληση αθλητικής βίας; Έτσι κι αλλιώς ο συγκεκριμένος διαιτητής το βράδυ της Κυριακής κρέμασε οριστικά τη σφυρίχτρα. Ή μήπως όχι; Στην Ελλάδα ζούμε κι εδώ είναι Βαλκάνια, δεν είναι παίξε-γέλασε!\nΣ' αυτή τη χώρα τα είχαμε δει όλα απ' τους διαιτητές τα προηγούμενα χρόνια, τι να πρωτοθυμηθεί κανείς, π.χ. ότι εκτός απ' τους τέσσερις αμυντικούς "κάλυπτα κι εγώ τον Κατσουράνη"; Ότι κάποιος τραυματίστηκε εσωτερικά στο στόμα χωρίς να τραυματιστεί εξωτερικά στο μάγουλο και χρειάστηκε συμπληρωματική έκθεση του διαιτητή; Ότι παιχνίδια στήνονται συστηματικά σύμφωνα με επώνυμες καταγγελίες προπονητών και ποδοσφαιριστών και οι διαιτητές παρακολουθούν χαμογελαστοί, βέβαιοι πως οι δικαστές θα βάλουν τη υπόθεση στο αρχείο;\nΉ ότι ο τηλεοπτικός "καθηγητής" διαιτησίας βαθυστόχαστα χαρακτήρισε την Κυριακή οφσάιντ το Μαουρίτσιο, που είναι ΠΙΣΩ απ' τον τερματοφύλακα και δεν τον εμποδίζει, αλλά το 2011 ο ίδιος μας έλεγε για τον Πάντελιτς, που ήταν ΜΠΡΟΣΤΑ απ' τον τερματοφύλακα και βρήκε και τη μπάλα, πως "η ΦΙΦΑ λέει περιορίστε το οφσάιντ". Όταν οι "γνωματεύσεις" αλλάζουν κατά περίσταση, ανάλογα με το ποιος είναι ο εκάστοτε ωφελούμενος, γιατί να μην υποθέσει κανείς πως γίνονται επ' αμοιβή; Και ποια εμπιστοσύνη μπορεί να έχει κανείς στο όλο πλέγμα του ποδοσφαιρικού προϊόντος;\nΑντί λοιπόν οι υποκριτές, που επειδή έτσι τους βόλεψε επικοινωνιακά ανακάλυψαν τώρα εντελώς ξαφνικά πως ένας ιδιοκτήτης ΠΑΕ οπλοφορεί, να ψάχνουν το Σαββίδη επειδή τόλμησε να μπει στο γήπεδο για να κυνηγήσει τον ξεδιάντροπο κλέφτη, όπως θα έκανε κάθε καλός νοικοκύρης στο σπίτι του, θα ήταν πολύ καλύτερα να ψάξουν τις ενδοσυνομιλίες των κλεφτών, αυτών που αλλοίωσαν σκόπιμα το αποτέλεσμα ενός αγώνα που παιζόταν 90 λεπτά στο χορτάρι, σ' ένα γήπεδο "εκκλησία". Γιατί κανείς δεν διανοήθηκε να μπει στο γήπεδο στα προηγούμενα 90 λεπτά; Παρόλο που το μέχρι τότε αποτέλεσμα ευνoούσε ασφαλώς τη φιλοξενούμενη ομάδα;\nΜετά τα όσα προκάλεσε η πιστολιά του διαιτητικού δίδυμου (ή τρίδυμου;) στην Τούμπα μόνο τρόμο μπορεί να προκαλεί η πιθανότητα να συναντηθούν ξανά στον τελικό του κυπέλλου οι δυο ομάδες. Έναν τελικό που έρχεται αμέσως μετά τον "καταπληκτικό" αντίστοιχο περυσινό με τις ίδιες ομάδες, όπου επί μισή ώρα οι αντίπαλοι οπαδοί, κάποιοι μάλιστα με διεθνή βοήθεια, επί πάνω από μισή ώρα ξυλοκοπιόντουσαν και μαχαιρωνόντουσαν, προσφέροντας τέρψη στο φιλοθεάμον κοινό της απαθούς αστυνομικής δύναμης.\nΓια όποιον άκουσε την οπαδική δημοσιοκαφρική ανάλυση τη νύχτα της Κυριακής σε "αθλητικά" ραδιόφωνα, εκεί που όλοι είδαν το πιστόλι του Σαββίδη αλλά κανείς την πιστολιά του διαιτητή, η μόνη ενδεδειγμένη λύση για την κυβέρνηση είναι η κατάργηση κι όχι η προσωρινή διακοπή του κάλπικου "επαγγελματικού" ποδόσφαιρου. Διάλυση των σημερινών ΠΑΕ στα εξ ών συνετέθησαν, αποκοπή απ' το στοιχηματισμό, που είναι ο ομφάλιος λώρος της διαφθοράς, διάλυση των οπαδικών συνδέσμων, κλείσιμο του οπαδικού δήθεν "τύπου" είναι μέτρα που θα εξέταζε εδώ και τώρα μια κυβέρνηση που θέλει ν' αποκαταστήσει το ποδοσφαιρικό προϊόν στη συνείδηση των πολιτών.\nΌμως η "πρώτη φορά αριστερή" κυβέρνηση ετοιμάζεται να πετάξει λεφτά των φορολογουμένων στην αγκαλιά των ΠΑΕ προκειμένου, λέει, να εγκαταστήσει στα γήπεδα Video Assistant Referee (VAR). Αφού δεν μπορεί να προσφέρει στο λαό τον "άρτο", που στέρησαν τα μνημόνια, της αρκεί να προσφέρει "θέαμα". Και έστω ότι το εγκατέστησε το VAR. Σε τι ακριβώς αυτό θα εμπόδιζε τον προχθεσινό διαιτητή και τον κάθε εγκάθετο διαιτητή ν' αλλάξει τρεις φορές γνώμη κι αποτέλεσμα αγώνα κι έπειτα να "μαγειρέψει" κατάλληλα και το φύλλο αγώνα; Μήπως θα ήταν καλύτερα τα λεφτά του VAR να τα έδινε σε κανένα ερευνητή, προκειμένου να μάθουμε κάποτε ποιος τέλος πάντων φόρτωσε δυο τόνους ηρωίνη στο Noor 1, με τους 8 νεκρούς -μη προστατευόμενους- μάρτυρες; Ή πού ακριβώς κρύβονται τα "μαύρα" χρήματα απ' τις Γερμανικές, Ελβετικές και λοιπές μίζες; Μήπως τελικά όλοι μαζί, παράγοντες, διαιτητές και κυβέρνηση συναγωνίζονται ποιος θα δώσει περισσότερες πιστολιές στο δύσμοιρο Ελληνικό ποδόσφαιρο; Καθώς, όπως στην ενέργεια έτσι και στο ποδόσφαιρο, είναι πολλά τα λεφτά!\nΓερμανική ηλεκτροπαραγωγή: επί 25 χρόνια ακλόνητος...\nΜετά τον "άρτο", τελειώνει και το εγχώριο "θέαμα"....\nΗ "απελευθερωμένη" αγορά ηλεκτρισμού σύντομα θα μο...\nΟ "δυσβάστακτος" λιγνίτης και πώς ο Πρόεδρος της Δ...


Τατουάζ - Αποκλειστικό! Η Νικόλ χωρίζει τον άντρα της για τον Στέφανο! - Σειρές - TV24-MAGAZINE\nΤατουάζ - Αποκλειστικό! Η Νικόλ χωρίζει τον άντρα της για τον Στέφανο!\nΣειρές 09.03.2018 13:20\nΟι μέρες που η Νικόλ έμεινε στα Μετέωρα και ήρθε σε επαφή με τον Στέφανο, ήταν πολύ καθοριστικές για τη ζωή της.\nΟ Στέφανος τη βοήθησε να δει με άλλο μάτι τις καταστάσεις. Της έδειξε τον τρόπο να αντιμετωπίζει τα πράγματα με αισιοδοξία, ενώ η ίδια για πρώτη φορά κοίταξε έναν άντρα ερωτικά, εκτός του Ιωσήφ.\nΔιαβάστε ακόμα: «Βόμβα» από τον ΣΚΑΙ: Ζητά να κλείσει το Mega!\nΕτσι η Νικόλ φτάνει στα Μετέωρα και αμέσως πάει να συναντήσει τον Στέφανο, ο οποίος την υποδέχεται με μεγάλη χαρά και οι δυο τους περνάνε πολλές και ευχάριστες ώρες μαζί. Ο ερωτισμός είναι διάχυτος, αλλά κανείς από τους δύο δεν κάνει το βήμα. Μάλιστα η Νικόλ είναι επίσης πολύ χαρούμενη που έρχεται σε επαφή με τη μικρή Αλκυόνη, καθώς ο καημός της για ένα παιδί την κάνει ιδιαίτερα ευαίσθητη. Ο Στέφανος βλέπει τη συμπεριφορά της απέναντι στο παιδί και αυτό τον κάνει ακόμα πιο ευτυχισμένο. Ο ένας απολαμβάνει τη συντροφιά του άλλου, μέχρι τη στιγμή που αποφασίζουν να κάνουν μια βόλτα στο δάσος.\nΔιαβάστε ακόμα: Ευαγγελία Αραβανή: Μίλησε για πρώτη φορά για το ατύχημα του Ηλία Βρεττού! Τι είπε για τον πρώην σύντροφο της...\nΟμως αυτός ο περίπατος φαίνεται ότι απελευθέρωσε τα συναισθήματά τους και έτσι έρχονται πάρα πολύ κοντά! Αγκαλιάζονται και φιλιούνται με πάθος σε μια στιγμή αδυναμίας μάλλον, καθώς λίγο αργότερα αυτή η εξέλιξη τους φέρνει σε δύσκολη θέση. Μια θέση που καλούνται να ξεπεράσουν καθώς ο έρωτας τους έχει χτυπήσει για τα καλά την πόρτα...


Η περίοδος των εξετάσεων είναι μια ιδιαίτερα δύσκολη, με αγωνία και άγχος περίοδο τόσο για τους εφήβους όσο και για τους γονείς.\nΆγχος είναι η αντίδραση του οργανισμού σε μια απειλή με στόχο να κινητοποιήσει το άτομο να αντιμετωπίσει τον κίνδυνο.\nΈτσι το άγχος την περίοδο των εξετάσεων είναι φυσιολογικό γιατί κινητοποιεί τον μαθητή να διαβάσει περισσότερο ώστε να αποφύγει την αποτυχία.\nΌταν όμως το άγχος γίνεται έντονο, διαρκεί για μεγάλα χρονικά διαστήματα, κυριαρχεί στη ζωή ενός ατόμου και τον εμποδίζει στην καθημερινότητά του, τότε γίνεται παθολογικό και επηρεάζει την λειτουργικότητα του ατόμου.\nΚάποια συμπτώματα άγχους είναι :\nπονοκέφαλοι /επαναλαμβανόμενες λοιμώξεις/ στομαχικές διαταραχές / ακμή / ενοχλήσεις στο στομάχι και διάρροια / βάρος στο στήθος / θυμός και επιθετικότητα / κλάματα / μειωμένη όρεξη ή υπερβολική κατανάλωση φαγητού / εφιάλτες / τάσεις φυγής.\nΤι προκαλεί άγχος στους εφήβους;\nO φόβος αποτυχίας\nΗ υπερβολική σημασία στην αξία των εξετάσεων\nΟ φόβος να μην απογοητεύσουν τους γονείς, καθηγητές\nΠώς μπορούν οι γονείς στηρίξουν τον έφηβο;\nΚάλυψη πρακτικών αναγκών.\nΟι γονείς να διαμορφώσουν το περιβάλλον έτσι ώστε να υπάρχει ησυχία και ηρεμία. Ο έφηβος να έχει τον δικό του χώρο όπου θα μπορεί να διαβάσει απερίσπαστος .\nΙδιαίτερη φροντίδα να δίνεται στην διατροφή του νέου ώστε να μην καταφεύγει στην εύκολη λύση του junk food. Τα γεύματα καλό είναι να περιλαμβάνουν όλες τις ομάδες τροφίμων (φρούτα, λαχανικά, κρέας και γαλακτοκομικά,). Το νερό απαραίτητο ενώ καφές και αναψυκτικά να καταναλώνονται με μέτρο.\nΦροντίστε τον έφηβο αλλά έχετε στο μυαλό σας ότι δεν είναι άρρωστος και μην είσαστε υπερπροστατευτικοί.\nΑποδοχή , Εμπιστοσύνη και συζήτηση\nΟ γονιός να υπενθυμίζει στον έφηβο ότι η αγάπη του είναι αδιαπραγμάτευτη ανεξαρτήτου αποτελέσματος.\nΝα αποδέχεται τα συναισθήματα του εφήβου και να μην τα μειώνει ή τα κρίνει. Η συζήτηση μπορεί να γίνει μόνο όταν o έφηβος έχει εμπιστοσύνη ότι αυτό που θα πει θα ακουστεί και δεν θα λογοκριθεί.\nΗ άρνηση του μαθητή να διαβάσει μπορεί να υποδηλώνει φόβο ότι θα αποτύχει ή υπερβολικό άγχος. Μια συζήτηση μαζί του μπορεί να τον βοηθήσει να αντιληφθεί τι συμβαίνει μέσα του και έτσι να μπορέσει να το διαχειριστεί. Ερωτήσεις όπως «Τι σε φοβίζει; – Τι μπορείς να κάνεις γι αυτό; – Τι άλλες επιλογές υπάρχουν;» είναι ιδιαίτερα διευκολυντικές καθώς δίνουν την δύναμη στον ίδιο τον έφηβο και τον κινητοποιούν να δράσει και να βρει εναλλακτικές λύσεις.\nΟι γονείς να αποφεύγουν την σύγκριση του εφήβου με άλλα άτομα. Αντίθετα να δείχνουν εμπιστοσύνη στον έφηβο ότι θα τα καταφέρει , θα βρει τον δικό του δρόμο και ότι είναι ξεχωριστός. Εξάλλου ο κάθε άνθρωπος έχει το δικό του προσωπικό μονοπάτι να διαβεί.\nΣυναισθηματική ενίσχυση και αποφυγή κηρύγματος.\nΗ κριτική και το κήρυγμα δεν ενισχύουν την προσπάθειά του εφήβου. Αντίθετα ενθαρρύνοντάς τον, αναγνωρίζοντας τις επιτυχίες και την δύναμή του, αποκτά εμπιστοσύνη στον εαυτό του και κινητοποιείται.\nΟ γονιός να μοιράζεται με τον έφηβο τις δικές του εμπειρίες και τα συναισθήματα που ένιωθε όταν έδινε και αυτός εξετάσεις. Μπορεί μάλιστα να προτείνει στρατηγικές που ο ίδιος είχε υιοθετήσει και που τον βοήθησαν την περίοδο των εξετάσεων.\nΟ γονιός μπορεί να προτείνει στον έφηβο τρόπους χαλάρωσης όπως να ακούει απαλή μουσική ή να παρατηρεί την εισπνοή – εκπνοή του ή να φέρνει στο μυαλό του μια εικόνα που τον ηρεμεί όπως την εικόνα της αγαπημένης του παραλίας.\nΕνθαρρύνετε τον έφηβο να κάνει κάποιες από τις δραστηριότητες που τον ευχαριστούν όπως π. χ κάποιο άθλημα καθώς και τακτά διαλείμματα. Η ξεκούραση είναι απαραίτητη για να μπορέσει να ανταπεξέλθει ο έφηβος αποτελεσματικά στις απαιτήσεις των εξετάσεων.\nΘετικός τρόπος σκέψης.\nΗ εστίαση στο θετικό ενθαρρύνει και κινητοποιεί. Ο γονιός μπορεί να βοηθήσει τον έφηβο να αντικαταστήσει μια αρνητική σκέψη με μια θετική. Έτσι μια αρνητική σκέψη όπως «Δεν θα τα καταφέρω» μπορεί να γίνει «Με εμπιστεύομαι και κάνω το καλύτερο που μπορώ.»\nΤέλος, να τονίσουμε ότι είναι σημαντικό ο γονιός να διαχωρίσει τον εαυτό του από τον έφηβο. Δεν δίνει ο γονιός εξετάσεις αλλά ο νέος. Εκφράσεις όπως «Δίνουμε εξετάσεις» φορτίζουν με περισσότερο άγχος τον μαθητή καθώς περνάνε το μήνυμα ότι δίνει εξετάσεις για τον γονιό φορτώνοντας τον νέο με βάρος και ακόμα περισσότερο άγχος.\nΣταθείτε διακριτικά δίπλα στον έφηβο. Κυρίως δείξτε του ότι η προσωπική του αξία δεν εξαρτάται από τις εξετάσεις και ότι η αγάπη σας για αυτόν είναι αδιαπραγμάτευτη.\nSURVIVOR: το νου σας..Μαχητές και Διάσημοι ΤΕΛΟΣ!


Το 45% των νεαρών κοριτσιών έχει βιώσει διαδικτυακό bullying - Giatros-in.gr\nΤο 45% των νεαρών κοριτσιών έχει βιώσει διαδικτυακό bullying\nΜια νέα έρευνα Girlguiding 2015 Girls’ Attitudes αποκάλυψε ότι οι νέες γυναίκες επηρεάζονται όλο και περισσότερο από το διαδικτυακό bullying. Από τις ερωτηθείσες της έρευνας το 45% ηλικίας 11 έως 16 ετών είπε ότι έχει βιώσει bullying στα μέσα κοινωνικής δικτύωσης.\nΟι νέοι που συμμετείχαν στην έκθεση δήλωσαν ότι το διαδικτυακό bullying ήταν ένα σημαντικό ζήτημα που έπρεπε να αντιμετωπίσουν στη ζωή τους. Το bullying στον ψηφιακό κόσμο δεν υπήρχε στις προηγούμενες γενιές και ως εκ τούτου οι νέοι νιώθουν ότι οι κηδεμόνες τους δεν τους καταλαβαίνουν και δεν τους παρέχουν την κατάλληλη υποστήριξη.\nΕίναι σημαντικό για τους γονείς να είναι ενημερωμένοι για το διαδικτυακό bullying ώστε να μπορούν να υποστηρίζουν και να βοηθούν τα παιδιά τους.\nΣυζητήστε για το διαδικτυακό bullying. Να θυμάστε πάντα ότι το διαδικτυακό bullying είναι bullying μέσω του ίντερνετ και της τεχνολογίας, και όπως κάθε άλλη μορφή bullying συμβαίνει όταν κάποιος είναι αγενής επίτηδες και συνήθως πάνω από μία φορά. Το διαδικτυακό bullying μπορεί να συμβεί οπουδήποτε μέσα στον κυβερνοχώρο: παιχνίδια, εφαρμογές, ιστοσελίδες, μηνύματα, κλήσεις και μέσα κοινωνικής δικτύωσης. Το άτομο που ασκεί διαδικτυακό bullying μπορεί να είναι είτε κάποιος που γνωρίζει το παιδί είτε κάποιος άγνωστος.\nΜην αρνείστε στα παιδιά την είσοδο σε εφαρμογές ή συσκευές επειδή φοβάστε ότι θα τους ασκηθεί διαδικτυακό bullying. Τα παιδιά μπορεί να εκλάβουν αυτή την κίνηση ως τιμωρία, ενώ δεν έχουν κάνει κάτι κακό\nΚατανοήστε τα εργαλεία. Χρειάζεται να μπορείτε να βοηθήσετε το παιδί σας να κάνει μία καταγγελία ή να μπλοκάρει κάποιον κακόβουλο χρήστη\nΝα γνωρίζετε που να κάνετε καταγγελία. Μπορεί να είναι το σχολείο ή κάποιος πάροχος υπηρεσιών (πχ. Facebook ή Snapchat).\nΑν νιώθετε ότι μία συγκεκριμένη συμπεριφορά παραβαίνει το νόμο, τότε είναι σημαντικό να επικοινωνήσετε με την αστυνομία. Το διαδικτυακό bullying μερικές φορές μπορεί να περιλαμβάνει απειλές για τη ζωή του παιδιού, κακόβουλη επικοινωνία με ρατσιστικά, σεξιστικά ή ομοφοβικά μηνύματα.\nΠάντα να σέβεστε τους άλλους χρήστες του διαδικτύου και να συμπεριφέρεστε όπως θα θέλατε να σας συμπεριφέρονται.\nΝα διατηρείτε τους κωδικούς σας ασφαλείς, ακόμα και από φίλους, και να κλειδώνετε τις ιδιωτικές σας ρυθμίσεις. Σιγουρευτείτε ότι δεν είναι μία προφανή λέξη και ότι περιλαμβάνει κεφαλαία γράμματα, σύμβολα και αριθμούς.\nΜην απαντάτε σε κακόβουλα μηνύματα γιατί αυτό ενθαρρύνει την συνέχιση της συνομιλίας\nΠάντα να αποθηκεύετε τις αποδείξεις με screenshots\nΚάντε block και διαγράψτε τον κακόβουλο χρήστη\nΚαταγγείλτε οποιονδήποτε είναι επιθετικός στον αρμόδιο πάροχο.\nΜην διστάζετε να απευθύνεστε στην δίωξη ηλεκτρονικού εγκλήματος, στο τηλέφωνο 21 0647 6464.\nTagged bbulling, ψυχολογία\nPrevΦτιάξτε λαχταριστό σουφλέ σοκολάτας σε 10 μόνο λεπτά!\nNextΠονόλαιμος: Πότε είναι απλό κρυολόγημα και πότε στρεπτόκοκκος [pics, vid]


Αντιγράφω λοιπόν το σχετικό απόσπασμα από την σελίδα 359 του βιβλίου «Ιστορία του Δευτέρου Παγκοσμίου Πολέμου» των Ραιημόν Καρτιέ, Τσάρλς Ντε Γκώλ και Ουίνστον Τσώρτσιλ:\nΗ σοβαρότερη τώρα απειλή κατά του Στάλινγκραντ ήρχετο από τον Βόλγα. Ο χειμώνας είχε αρχίσει, αλλά ο ποταμός δεν πάγωνε. Μεγάλοι όγκοι πάγου κατέβαιναν από τα βόρεια και παρεμπόδιζαν την επικοινωνία με τα μετόπισθεν. Και οι υπερασπισταί της πόλεως άρχισαν να αισθάνονται την ανεπάρκεια σε τρόφιμα και πολεμικό υλικό. «Από τα τέλη Οκτωβρίου – γράφει ο συνταγματάρχης Ζαμιάτιν – αν και οι Γερμανοί έδειχναν σημεία μεγάλης ανησυχίας, είχαμε μία νέα και πολύ σοβαρή πηγή ανησυχίας: ο Βόλγας δεν πάγωνε. Αυτό καθιστούσε το πρόβλημα του εφοδιασμού εξαιρετικά κρίσιμο. Οι Γερμανοί εγνώριζαν τις δυσκολίες μας και έκαναν την τελευταία προσπάθεια να καταλάβουν το Στάλινγκραντ. Μόλις όμως σχηματίσθηκε ένα λεπτό στρώμα πάγου πάνω στο ποτάμι, οι άνδρες μας, έρποντας στις κοιλιές τους, έσπρωχναν τα τρόφιμα και τα πολεμοφόδια μέσα σε κουτιά και μικρά έλκυθρα. Έτσι πάλι σώθηκε το Στάλινγκραντ. Και θα ήταν τραγικό, πραγματικά, αν ύστερα από μια τέτοια αντίστασι στις γερμανικές εφόδους, χάναμε το Στάλινγκραντ απλώς και μόνο γιατί ο Βόλγας ηρνείτο να παγώσει εγκαίρως…».\nΠώς έληξε η μάχη αυτή; Ενώ οι Γερμανοί ήταν καθηλωμένοι στο Στάλινγκραντ, οι Σοβιετικοί κατάφεραν να συγκεντρώσουν αρκετές δυνάμεις για να επιτεθούν. Περικύκλωσαν την επίλεκτη Γερμανική στρατιά που πολιορκούσε την πόλη και την εξαφάνισαν. Η ήττα των Γερμανών ήταν ολοκληρωτική. Όσοι Γερμανοί στρατιώτες δεν πέθαναν πιάστηκαν αιχμάλωτοι.\nΑπό τα πιο επίσημα χείλη λοιπόν μαθαίνουμε ότι η μοίρα του Στάλινγκραντ πράγματι κρίθηκε από μερικές μόλις μέρες διαφορά. Εάν ο ποταμός Βόλγας δεν πάγωνε εγκαίρως, όπως πιστεύουν οι ίδιοι οι Σοβιετικοί, τότε το Στάλινγκραντ θα είχε πέσει. Το πλήγμα θα ήταν τεράστιο, κυρίως για το ηθικό του Ρωσικού λαού. Ο Χίτλερ το γνώριζε αυτό και για αυτό ήθελε πάση θυσία να πέσει στα χέρια του η πόλη που έφερε το όνομα του πιο μισητού του αντιπάλου. Η μάχη αυτή μπορούσε να κρίνει, όπως τελικά πράγματι έκρινε αλλά εις βάρος των Γερμανών, τον πόλεμο Γερμανίας - Ρωσίας.\nΗ μάχη του Στάλινγκραντ ήταν αδιαμφισβήτητα η αποφασιστικότερη μάχη ολόκληρου του πολέμου. Εκεί ήταν που η Ναζιστική Γερμανία γνώρισε την πρώτη της ήττα και κατά συνέπεια χάθηκε το αήττητό της. Ήταν τότε που οι λαοί της Ευρώπης συνειδητοποίησαν ότι μπορούσαν να νικήσουν τους Γερμανούς. Ήταν τότε που οι Γερμανοί συνειδητοποίησαν ότι μπορεί να έχαναν από τους συμμάχους. Ήταν η κρίσιμη καμπή.\nΣυνεπώς η Ελληνική καθυστέρηση αποδείχθηκε υπερπολύτιμη. Κάθε ημέρα που έχασαν οι Γερμανοί στην Ελλάδα είχε σημασία. Όχι μόνο για όλους τους υπόλοιπους γνωστούς λόγους (ότι δηλαδή οι Ρώσοι είχαν περισσότερο χρόνο να προετοιμαστούν, οι Γερμανοί είχαν απώλειες στην Ελλάδα, οι Γερμανοί άφησαν αναγκαστικά πολύ στρατό για να ελέγχουν τους ανυπότακτους Έλληνες, κτλ) αλλά και για την σωτηρία του Στάλινγκραντ που άλλαξε την ροή του πολέμου.